<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0061">O-0061/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1309">Brian Simpson</PERSON>, în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0061">Subiect: Criza cenușii vulcanice</OBJECT><CONTENT><PARA>Închiderea unei părți semnificative a spațiului aerian european după erupția, în aprilie, a vulcanului islandez Eyjafjallajökull a condus la o situație nesustenabilă, cu consecințe grave atât pentru pasageri, cât și pentru sectorul aviatic. Întețirea activității vulcanului în data de 4 mai ne-a amintit că situația nu s-a încheiat și că este absolut necesar să învățăm lecții importante din această criză.</PARA><PARA>Cum evaluează Comisia răspunsul UE la criză și instrumentele de gestionare a crizei disponibile Uniunii? Poate oferi Comisia și alte detalii cu privire la elaborarea unui plan de acțiune privind mobilitatea care să ajute UE să facă față mai bine altor astfel de crize? </PARA><PARA>Inițiativa Cerul unic european (SES) reprezintă unul din cele mai importante aspecte ale legislației aviatice europene și ar fi trebuit să ofere o mai bună coordonare pe perioada crizei. În concluziile formulate la 4 mai, Consiliul convine asupra „numirii fără întârziere a coordonatorului blocurilor funcționale de spațiu aerian”. La ce dată este prevăzută numirea în cauză? Ce alte măsuri se pot lua pentru a garanta că planul SES este pus în aplicare mai rapid?</PARA><PARA>Cum evaluează Comisia eficacitatea legislației europene privind drepturile pasagerilor pe timpul crizei și cum va aborda Comisia reticența de a respecta legislația europeană? Ce evaluare a făcut Comisia cu privire la problemele care pot apărea în legătură cu transportatorii aerieni din țări terțe?</PARA><PARA>Sectorul aviatic a fost îndeosebi afectat de această criză. Pentru a garanta distribuția echitabilă a oricărui tip de asistență financiară acordată acestui sector, măsurile întreprinse ar trebui să fie la nivel european. Având în vedere reticența unor state membre cu privire la acordarea de asistență acestui sector, ce cadru și ce mijloace de control prevede Comisia în legătură cu măsurile de atenuare a impactului economic asupra sectorului aviatic? </PARA><PARA>Ce măsuri va lua Comisia pentru a asimila cele mai bune practici din regiuni ale lumii în care erupțiile vulcanice sunt mai frecvente, în special prin îmbunătățirea definiției nivelului de pericol al zonelor aeriene și în ceea ce privește utilizarea tehnologiilor inovatoare?</PARA></CONTENT></QUEST>