<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000253">O-000253/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="96710">Jens Rohde</PERSON>, <PERSON ID="28208">Nathalie Griesbeck</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="108329">Andrea Zanoni</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON>, <PERSON ID="4335">Marielle De Sarnez</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000253">Subiect: Condiții de detenție în UE</OBJECT><CONTENT><PARA>La cererea explicită a Consiliului și în conformitate cu Programul de la Stockholm, precum și cu solicitările repetate ale Parlamentului, Comisia a publicat o carte verde intitulată „Consolidarea încrederii reciproce în spațiul judiciar european - o Carte verde privind aplicarea legislației UE referitoare la detenție în cadrul justiției penale”. Documentul lansează un proces de consultare publică a părților interesate în ceea ce privește acțiunile UE pentru îmbunătățirea condițiilor de detenție, astfel încât să se asigure încrederea reciprocă în domeniul cooperării juridice. De asemenea, textul subliniază legăturile care există între condițiile de detenție și diferitele instrumente UE, cum ar fi mandatul european de arestare și decizia europeană de control judiciar, și ilustrează modul în care arestarea preventivă, situația copiilor și condițiile de detenție sunt chestiuni pe marginea cărora UE ar putea lua inițiative. Cartea verde cuprinde o anexă care prezintă situația foarte variată și deseori îngrijorătoare din statele membre, în special în ceea ce privește numărul persoanelor aflate în arest preventiv, nivelul de ocupare al închisorilor și supraaglomerarea acestora, coeficientul efectivelor din penitenciare, precum și al deținuților neresortisanți. Curtea Europeană a Drepturilor Omului a condamnat în repetate rânduri statele membre ale UE pentru condițiile de detenție, durata arestului preventiv și perioada de administrare a justiției, inclusiv pe baza rapoartelor Comitetului pentru prevenirea torturii din cadrul Consiliului Europei.</PARA><PARA>Ce măsuri va lua Comisia la nivelul UE pentru a asigura respectarea drepturilor fundamentale ale persoanelor deținute în penitenciare și îmbunătățirea condițiilor de detenție din statele membre? Ce măsuri va lua Comisia în privința abuzurilor constatate în materie de arestare preventivă, a coeficientului ridicat al efectivelor din penitenciare și a coeficientului deținuților neresortisanți? Va examina Comisia impactul politicilor în materie penală și al dreptului penal și va emite recomandări în legătură cu aceste chestiuni, cum ar fi recurgerea la măsuri alternative, criminalizarea imigranților fără acte în regulă și măsuri speciale vizând asigurarea respectării drepturilor fundamentale? Ce măsuri va lua Comisia în urma publicării cărții verzi?</PARA></CONTENT></QUEST>