<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0108">O-0108/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>în numele <COMMITTEE COMMID="2857">Comisia pentru dezvoltare</COMMITTEE></TI-AUTHOR></TI><OBJECT OBJID="OBJ0108">Subiect: Contribuția biodiversității și a serviciilor sale legate de ecosistem la progresul și la îndeplinirea ODM</OBJECT><CONTENT><PARA>1.  Adunarea Generală a Organizației Națiunilor Unite a declarat anul 2010 drept „Anul Internațional al Biodiversității”. De asemenea, tema Zilei Internaționale a Biodiversității în 2010 cuprinde biodiversitatea, dezvoltarea și reducerea sărăciei. Contracararea diminuării biodiversității este o dimensiune-cheie a agendei privind ODM și contribuie la realizarea de progrese cu privire la unele dintre direcțiile esențiale din cadrul ODM, cum ar fi eradicarea sărăciei extreme și a foametei, asigurarea serviciilor de sănătate și educație pentru toți și garantarea sustenabilității în domeniul mediului. </PARA><PARA>2. Care sunt strategiile politice ale Comisiei pentru a aborda, cu ocazia celei de-a zecea Conferințe a părților la Convenția privind diversitatea biologică (COP 10) de la Nagoya, problema diminuării biodiversității ca o nouă provocare în vederea reducerii sărăciei? În special, cum intenționează Comisia să răspundă, atât pe plan financiar, cât și tehnic, la necesitățile țărilor celor mai puțin dezvoltate? În acest context, intenționează Comisia să adapteze obiectivele specifice ale ICD și FED la această problematică? Care va fi poziția Comisiei în ceea ce privește negocierea proiectului de protocol privind partajarea accesului și a beneficiilor (ABS)?</PARA><PARA>3. În legătură cu coerența politicilor pentru dezvoltare, ce măsuri concrete și ce combinație de politici intenționează Comisia să promoveze pentru a asigura faptul că protecția biodiversității contribuie la reducerea sărăciei? Ce strategii politice are Comisia în vedere pentru a asigura integrarea sub toate aspectele a biodiversității în activitățile economice, inclusiv în agricultură, silvicultură, pescuit și turism?</PARA><PARA>4. În final, ce tip de mecanisme intenționează Comisia să promoveze în cadrul COP 10 pentru a asigura faptul că drepturile înscrise în Convenția de la Aarhus și drepturile populației sărace sunt respectate și că aceasta este implicată în procesul de consultare, asigurând totodată o partajare echitabilă a beneficiilor provenind din exploatarea resurselor genetice și a serviciilor legate de ecosistem?</PARA></CONTENT></QUEST>