<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0071">O-0071/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="23705">Miroslav Ouzký</PERSON> şi <PERSON ID="4425">Guido Sacconi</PERSON>, în numele <COMMITTEE COMMID="815">Comisia pentru mediu, sănătate publică şi siguranţă alimentară</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0071">Subiect: Proiect de regulament al Comisiei privind înregistrarea, evaluarea, autorizarea și restricționarea substanțelor chimice (REACH), în ceea ce privește anexa XVII</OBJECT><CONTENT><PARA>Comisia Europeană a prezentat Parlamentului European proiectul de Regulament REACH privind anexa XVII la 11 martie 2009. Proiectul are scopul de a extinde interdicția actuală în ceea ce privește comercializarea și utilizarea fibrelor de azbest și ale produselor care conțin aceste fibre, fabricarea acestor fibre și a articolelor care conțin fibre de azbest. Totuși, acesta menține derogări de la interdicția privind fibrele de azbest.</PARA><PARA>Având in vedere că azbestul rămâne responsabil pentru un număr important de boli legate de expunerea la fibrele de azbest, este necesară adoptarea unor măsuri suplimentare în cel mai scurt timp posibil.  O strategie cuprinzătoare privind interzicerea  tuturor formelor de azbest și a tuturor tipurilor de utilizări a fibrelor de azbest, inclusiv </PARA><PARA>– o listă europeană a articolelor scutite de interdicție în conformitate cu anexa XVII punctul 6.2. a proiectului de regulament al Comisiei (CE) nr....din.... de modificare a Regulamentului (CE) nr. 1907/2006 (REACH) și</PARA><PARA>– deplina punere în aplicare a cerințelor de export privind azbestul.</PARA><PARA>încă mai lipsește.</PARA><PARA>Comisia ar trebui să  prezinte, de asemenea, o propunere legislativă privind eliminarea controlată a fibrelor de azbest și decontaminarea sau eliminarea echipamentelor care conțin fibre de azbest în vederea eliminării lor complete. </PARA><PARA>Ce face Comisia pentru a elimina riscurile rămase privind utilizarea azbestului?</PARA><PARA>Are Comisia intenția de a</PARA><PARA>– stabili o strategie cuprinzătoare privind interzicerea  tuturor formelor de azbest și tuturor tipurilor de utilizări a fibrelor de azbest și</PARA><PARA>– prezenta o propunere legislativă privind eliminarea controlată a fibrelor de azbest și decontaminarea sau eliminarea echipamentelor care conțin fibre de azbest, în același mod în care a procedat cu PCB?</PARA></CONTENT></QUEST>