<QUEST><TI><TI-INTRO>ÎNTREBARE ORALĂ <QREF QID="H-2010-0004">H-0004/10</QREF></TI-INTRO><TI-SESSION>pentru timpul afectat întrebărilor din perioada de sesiune ianuarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0004">Subiect: Aprobarea de către Uniunea Europeană a considerării naziştilor drept eroi</OBJECT><CONTENT><PARA>La 18 decembrie, cu câteva ore înainte ca guvernul Georgiei să arunce în aer un monument antifascist în oraşul Kuaisi, la Adunarea Generală a ONU a fost depusă o rezoluţie privind condamnarea eforturilor de justificare a nazismului de către un număr de ţări europene şi state membre ale UE, cum ar fi ţările Baltice şi altele, prin care membrii grupărilor fasciste „Waffen SS” erau consideraţi eroi. În acelaşi timp, guvernele hotărăsc să dărâme şi să demoleze monumentele care comemorează rezistenţa antifascistă şi victoria popoarelor. Majoritatea copleşitoare a ţărilor membre ale ONU a votat în favoarea rezoluţiei (127 de ţări), SUA fiind singura ţară care a votat împotrivă, sprijinită de cele 27 de state membre ale UE care s-au abţinut.</PARA><PARA>Având în vedere acestea, care este poziţia Consiliului? Faptul că UE s-a abţinut de la votarea acestei rezoluţii constituie o aprobare şi un sprijin pentru glorificarea şi reabilitarea grupărilor fasciste şi a celor care au colaborat cu criminalii de război nazişti în unele state membre ale UE şi în alte ţări europene? Sunt de acord UE şi Consiliul cu distrugerea monumentelor care comemorează victoria antifascistă în statele membre ale UE şi în alte ţări? Refuzul UE de a condamna glorificarea fasciştilor vinovaţi de crime împotriva umanităţii face parte din încercarea de a echivala nazismul cu comunismul, o încercare care reflectă ignorarea istoriei?</PARA></CONTENT></QUEST>