<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000267">O-000267/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000267">Subiect: Noul Cod Civil din România şi libera circulaţie a persoanelor LGBT</OBJECT><CONTENT><PARA>Articolul 277 din noul Cod Civil al României (CCR), care a intrat în vigoare la 1 octombrie 2011, se referă la „Interzicerea sau echivalarea unor forme de convieţuire cu căsătoria”<FNREF FNIDREF="FN1"/>.</PARA><PARA>Este de acord Consiliul că:</PARA><PARA>- interzicerea explicită a căsătoriei dintre persoane de acelaşi sex (articolul 277 alineatul (1) din CCR) sau a parteneriatelor dintre persoane de acelaşi sex sau a recunoaşterii acestora în cazul în care au fost contractate în străinătate (articolul 277 alineatele (2) şi (3) din CCR) în codurile civile sau în Constituţii reprezintă o dispoziţie inutilă şi contraproductivă, deoarece vizează cuplurile şi persoanele de acelaşi sex în funcție de orientarea lor sexuală şi consacră acest tip de discriminare, atât directă, cât și indirectă, în legile fundamentale ale statului?</PARA><PARA>- interzicerea explicită a recunoaşterii căsătoriilor dintre persoane de același sex şi a parteneriatelor civile atât între persoane de sex opus, cât și între persoane de acelaşi sex, care au fost contractate în străinătate (articolul 277 alineatele (2) şi (3) din CCR), chiar dacă se menţionează dispoziţiile privind libera circulaţie (articolul 277 alineatul (4) din CCR), încalcă dreptul fundamental al cetăţenilor UE de a-şi păstra starea civilă atunci când se mută dintr-un stat membru în altul, astfel cum a afirmat Comisara Reding în timpul discursului său în faţa Parlamentului European din 7 septembrie 2010?</PARA><PARA>- noul Cod Civil creează o situaţie de incertitudine juridică, precum și o contradicţie între articolul 277 alineatele (1), (2) şi (3) din CCR, pe de-o parte, şi articolul 277 alineatul (4) din CCR, pe de altă parte, deoarece aplicarea articolului 2 din Directiva 2004/38/CE, care defineşte membrii unei familii (inclusiv „soţul”), şi a articolului 3 referitor la obligaţia de a facilita intrarea şi şederea, ar putea fi fie anulată, fie articolele ar putea fi aplicate într-un mod prin care să se refuze, pe baza interdicţiei de recunoaştere, libera circulaţie a soţilor şi a partenerilor de acelaşi sex, precum şi a partenerilor de sex opus?</PARA><PARA>- aceste dispoziţii contravin valorilor şi spiritului tratatelor, precum şi principiului egalităţii şi al nediscriminării, riscând să creeze un climat de intoleranţă şi de homofobie şi să intensifice tensiunile și să agraveze repercusiunile legate de dreptul la liberă circulaţie al cetăţenilor UE, inclusiv al românilor?</PARA><FN FNID="FN1">  Articolul 277 prevede următoarele: „(1) Este interzisă căsătoria dintre persoane de acelaşi sex. (2) Căsătoriile dintre persoane de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România. (3) Parteneriatele civile dintre persoane de sex opus sau de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România. (4) Dispoziţiile legale privind libera circulaţie pe teritoriul României a cetăţenilor statelor membre ale Uniunii Europene şi Spaţiului Economic European rămân aplicabile.”</FN></CONTENT></QUEST>