<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000275">O-000275/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="1965">Jan Mulder</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000275">Subiect: Discriminarea și persecutarea romilor în statele membre UE și strategia-cadru, orientările și acțiunile UE</OBJECT><CONTENT><PARA>În pofida Cadrului UE pentru strategiile naționale de integrare a romilor lansat de Comisie și salutat de Consiliu și a elaborării de către Comisie a unor orientări adresate statelor membre pentru formularea strategiilor naționale de integrare a romilor (SNIR), încă există discriminare și persecuții împotriva romilor. În Ungaria, un plan aprobat de Parlamentul maghiar în iulie anul trecut impune tuturor celor care primesc o indemnizație socială să lucreze pe șantiere, la curățarea străzilor sau la întreținerea parcurilor și a pădurilor. În cazul unui refuz, nu se mai primește indemnizația. Persoanele respective sunt plătite cu 200 EUR pe lună în cadrul programului și deseori lucrează în condiții degradante, de exemplu la curățarea timp de zile întregi a unei păduri în Gyöngyöspata, o muncă pe care un tractor ar putea-o face în câteva ore<FNREF FNIDREF="FN1"/>. Această măsură a fost aspru criticată, întrucât afectează în mod disproporționat populația de etnie romă. De săptămâni, au loc în Republica Cehă confruntări violente asemănătoare pogromurilor între extremiști de dreapta și romii proaspăt stabiliți în Boemia de Nord<FNREF FNIDREF="FN2"/>, în timp ce senatul ceh a afirmat că Republica Cehă nu ar trebui să ia parte la strategia europeană privind romii. În Bulgaria au avut loc demonstrații și s-a recurs la limbaj și acțiuni violente împotriva romilor, în urma uciderii a două persoane, fapt de care au profitat mișcările extremiste, populiste și naționaliste, ceea ce a făcut că autoritățile să solicite încetarea limbajului urii. În Regatul Unit, un grup de nomazi urmează a fi expulzat din Dale Farm (Basildon, Essex), pe motivul încălcării unor norme de urbanism, o decizie controversată și criticată de comitetul ONU împotriva rasismului<FNREF FNIDREF="FN3"/>. Încă mai au loc expulzări ale romilor, așa cum s-a întâmplat recent la Roma (Italia), Paris (Franța), Baia Mare (România), evenimente care au determinat ONG-urile să solicite urgent autorităților și Comisiei Europene să acționeze.</PARA><PARA>Poate Comisia să explice de ce orientările nu includ măsuri privind drepturile omului și de combatere a discriminării, în ciuda solicitărilor Parlamentului European din raportul său?</PARA><PARA>Poate Comisia să arate ce măsuri au fost și vor fi luate pentru a asigura încetarea încălcărilor drepturilor omului și a legislației și politicilor discriminatorii menționate mai sus? </PARA><PARA>Poate Comisia să arate cum se va asigura că statele membre respectă drepturile omului și normele de combatere a discriminării în ceea ce privește romii?</PARA><FN FNID="FN1">  http://www.euractiv.com/socialeurope/hungary-puts-roma-work-news-507804</FN><FN FNID="FN2">  http://www.spiegel.de/international/europe/0,1518,786495,00.html</FN><FN FNID="FN3">  http://www.washingtonpost.com/world/europe/irish-travelers-build-barricades-say-they-will-fight-eviction-in-eastern-england/2011/09/19/gIQAfeCbeK_story.html</FN></CONTENT></QUEST>