<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0147">O-0147/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="4294">Heide Rühle</PERSON>, <PERSON ID="28514">Kyriacos Triantaphyllides</PERSON> şi <PERSON ID="23788">Adam Bielan</PERSON>, în numele <COMMITTEE COMMID="2867">Comisia pentru piaţa internă şi protecţia consumatorilor</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0147">Subiect: Revizuirea Directivei privind pachetele de servicii pentru călătorii</OBJECT><CONTENT><PARA>Directiva 90/314/CEE<FNREF FNIDREF="FN1"/> privind pachetele de servicii pentru călătorii stabilește bazele protecției consumatorilor în materie de pachete de servicii pentru călători și include informații clare în ceea ce privește ofertele, drepturile în caz de anulare a călătoriei, căile de atac în cazul unor servicii care nu corespund standardelor și al insolvenței operatorilor de pachete de servicii pentru călătorii. Acest act legislativ important a fost elaborat acum aproximativ douăzeci de ani, când cel mai obișnuit mod de a călători era prin rezervarea prin intermediul unei agenții de turism a unor pachetele de călătorii de două săptămâni găsite în broșuri. </PARA><PARA>Cu toate acestea, în prezent, pe piața călătoriilor au avut loc schimbări datorită interesului pentru călătoriile cu companiile aeriene low-cost. Evoluțiile tehnologice au condus la noi modele de afaceri și au schimbat comportamentul consumatorilor. În prezent, din ce în ce mai frecvent, consumatorii își construiesc ei înșiși vacanțele, cumpărându-și biletele de avion, rezervându-și hotelurile și închiriind mașini separat, online.</PARA><PARA>Cetățenii europeni nu pot înțelege care sunt motivele pentru care două persoane așezate una lângă cealaltă în același avion și chiar cazate la același hotel află că beneficiază de niveluri cu totul și cu totul diferite de protecție a consumatorului în cazul în care există o problemă, ca urmare a simplului fapt că au făcut rezervările în moduri diferite. </PARA><PARA>Multe dintre aceste pachete dinamice nu intră în sfera de aplicare a Directivei 90/314/CEE privind pachetele de servicii pentru călătorii. În consecință, în timp ce numărul persoanelor care merg în vacanțe este în creștere, ponderea consumatorilor protejați de directiva respectivă este, de fapt, în scădere. Prin urmare, Europa trebuie să ia măsuri pentru a garanta consumatorilor toate beneficiile care pot fi obținute de pe urma unei piețe interne care funcționează cu adevărat în favoarea lor.  <BRK/></PARA><PARA>Întrucât consumatorii se plâng   de probleme legate de companiile care închiriază mașini, de faptul că   hotelurile nu corespund descrierilor sau de faptul că societățile intră   în faliment fără a le furniza informații cu privire la acest lucru,   acordă Comisia prioritate revizuirii Directivei privind pachetele de   servicii pentru călătorii? <BRK/></PARA><PARA>În cât timp crede Comisia   că poate elabora o directivă revizuită, ținând seama de faptul că o   evaluare de impact cuprinzătoare reprezintă o condiție preliminară importantă   pentru a putea lua măsuri legislative? <BRK/></PARA><PARA>Ar putea Comisia să   ofere explicații cu privire la aspectele-cheie pe care le-ar aborda   versiunea revizuită? <BRK/></PARA><PARA>În ce mod și prin ce   fel de măsuri intenționează Comisia să abordeze chestiunea compensării   pasagerilor în cazul falimentului unei companii aeriene?</PARA><FN FNID="FN1">  JO L 158, 23.6.1990, p. 59.</FN></CONTENT></QUEST>