<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0198">O-0198/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="33982">Marian-Jean Marinescu</PERSON>, <PERSON ID="2247">Mathieu Grosch</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0198">Subiect: Criza provocată de cenuşa vulcanică</OBJECT><CONTENT><PARA>Închiderea unor sectoare mari ale spaţiului aerian european în aprilie şi mai anul acesta din cauza erupţiei vulcanice din Islanda a perturbat grav traficul, a provocat pagube economice şi a afectat în mod direct 10 milioane de pasageri. Pentru a ne asigura că o astfel de criză nu se va mai produce, trebuie luate următoarele măsuri.</PARA><PARA>Având în vedere că datele utilizate pentru previziunile referitoare la evoluţia norilor de cenuşă erau incomplete din cauza unui număr insuficient de instalaţii aeriene şi terestre pe teren, sunt necesare investiţii suplimentare în echipamentul tehnologic terestru şi aerian (echipament LIDAR, radare, avioane de verificare complet echipate, imagini prin satelit). Pot fi obţinute în timp real date 100% şi previziuni fiabile numai dacă se dispune de mijloace tehnice superioare.</PARA><PARA>Rolurile diferitelor instituţii implicate în gestionarea crizei au fost neclare, ceea ce a condus la înrăutăţirea situaţiei. Părţile implicate [autoritatea de reglementare, centrele de consultanţă pentru problema cenuşii vulcanice (VAAC) şi prestatorii de servicii de navigaţie aeriană] trebuie să fie pe deplin pregătite. În acest sens trebuie introduse cursuri de formare care să includă simularea de crize (formare în procedurile de gestionare a crizelor).</PARA><PARA>Responsabilitatea principală pentru siguranţa zborurilor revine operatorilor şi aceştia trebuie să dispună deci de date exacte. Piloţii sunt formaţi să gestioneze condiţii neobişnuite de zbor, manualele de siguranţă ale liniilor aeriene comerciale sunt revăzute, controlate şi confirmate de autorităţile de reglementare, iar companiile aeriene dispun de experienţa necesară pentru a îşi desfăşura activitatea deasupra zonelor vulcanice, aşa cum arată performanţele lor în materie de siguranţă. Operatorul aerian (pilotul) ar trebui deci să fie responsabil de evaluarea riscurilor şi de garantarea siguranţei zborurilor, alegând ruta de zbor, de exemplu, sau hotărând schimbarea rutei, dacă este necesar, ţinând seama de toate informaţiile disponibile (furnizarea de mai multe informaţii şi echipament tehnic îmbunătăţit la bordul aeronavelor).</PARA><PARA>În acest context, am dori să adresăm Comisiei următoarele întrebări:</PARA><PARA>1.  Care este situaţia privind măsurile menţionate mai sus?</PARA><PARA>2.  Nu ar trebui oare ca procesul de luare a deciziilor bazat pe cooperare să fie mai transparent pentru a asigura o reacţie mai bună şi mai coordonată în situaţiile de criză?</PARA><PARA>3. Nu ar trebui oare ca volumul crescut de trafic prevăzut pentru viitor să conducă la accelerarea implementării cerului unic european?</PARA><PARA>4. Ce măsuri au fost luate pentru a încredinţa EASA gestionarea acestei chestiuni şi pentru a oferi orientări în legătură cu modificările operaţionale de care Europa are nevoie în acest domeniu?</PARA></CONTENT></QUEST>