<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0153">O-0153/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97137">Sylvie Goulard</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0153">Subiect: Ultimele evoluţii în ratele de schimb internaţionale</OBJECT><CONTENT><PARA>Anul acesta, în iunie, autorităţile chineze au decis să nu mai alinieze yuanul la dolar şi au permis fluctuaţia valutei proprii într-o marjă restrânsă. De atunci, aceasta s-a depreciat cu aproape 10% faţă de euro. Propunerea guvernului chinez de a cumpăra creanţele guvernului elen ar putea să crească şi mai mult euro în raport cu renminbi. Banca Japoniei încearcă adoptarea unor măsuri de relaxare cantitativă pentru a menţine cursul yenului, iar Brazilia a declarat că va menţine cursul realului. Alte câteva economii importante au luat măsuri pentru a uşura presiunea în sens ascendent asupra monezii lor şi se aşteaptă adoptarea unor măsuri suplimentare de relaxare cantitativă. </PARA><PARA>Aceste măsuri ar putea să conducă la o creştere suplimentară a cursului de schimb al euro faţă de valutele principalilor parteneri comerciali şi, prin urmare, să aibă efecte negative asupra relansării economice încă fragile a Uniunii Europene. </PARA><PARA>Ce crede Comisia despre această situaţie? Ce tip de politică a adoptat sau intenţionează să adopte Comisia pentru a ajunge la un acord internaţional cu privire la cursurile de schimb internaţionale? Ce măsuri concrete va adopta pentru a atenua eventualele efecte negative asupra economiei UE? A încercat deja Comisia să coordoneze o abordare comună a statelor membre? Intenţionează Comisia să facă o propunere privind o reprezentare unică a zonei euro la nivel extern, în special în cadrul FMI-ului?</PARA></CONTENT></QUEST>