<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0162">O-0162/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="96820">Marisa Matias</PERSON>, <PERSON ID="96706">João Ferreira</PERSON>, <PERSON ID="28182">Kartika Tamara Liotard</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0162">Subiect: Acțiunea UE în ceea ce privește dezastrul provocat de noroiul roșu în vestul Ungariei</OBJECT><CONTENT><PARA>Mii de metri cubi de noroi roșu amestecat cu apă au inundat zone din vestul Ungariei atunci când bazinul uzinei Magyar Aluminium (MAL), o fabrică de aluminiu din orașul Ajka, a cedat, la 4 octombrie 2010. Deversarea noroiului roșu a avut ca rezultat moartea a cel puțin opt persoane și rănirea altora și reprezintă una dintre cele mai mari catastrofe ecologice de pe continentul european. Tone de noroi roșu cu un conținut alcalin ridicat de aluminiu și alte metale grele, cum ar fi arsenul și mercurul, s-au deversat din bazin, contaminând atât ecosistemul Râului Marcal, cât și zonele locuite și cultivate din vecinătate. Noroiul toxic deversat a ajuns la Dunăre, al doilea fluviu ca mărime din Europa, existând temeri cu privire la contaminarea în aval a acestuia. Autoritățile ungare au solicitat cu întârziere asistență la nivel european și mobilizarea mecanismului european de protecție civilă.</PARA><PARA>Având în vedere faptul că costurile dezastrului sunt estimate la zeci de milioane și că procesul de decontaminare va necesita finanțare și angajamente pe termen lung, atât din partea autorităților ungare, cât și a celor europene, ce măsuri intenționează să ia Comisia pentru a reduce efectele dezastrului de mediu și pentru a acorda asistență persoanelor a căror sănătate și ale căror bunuri au fost afectate?</PARA><PARA>A demarat Comisia o anchetă privind posibile încălcări ale legislației europene, în special în ceea ce privește Directiva privind deșeurile din industriile extractive (2006/21/CE privind gestionarea deșeurilor din industriile extractive), Directiva Seveso II (96/82/CE astfel cum a fost modificată) și Directiva privind deșeurile (Directiva 2008/98/CE)?</PARA><PARA>Are Comisia în vedere posibilitatea de a mobiliza Fondul de Solidaritate al Uniunii Europene pentru Ungaria? Au solicitat acest lucru autoritățile ungare?</PARA><PARA>Intenționează Comisia să revizuiască legislația în vigoare pentru a asigura o aplicare mai strică a acesteia, cu scopul de a evita astfel de incidente în viitor?</PARA></CONTENT></QUEST>