<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000076">H-000076/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000076">Subiect: Concluziile Comisiei privind controlul efectuat de inspectorii sanitari în spitalele publice în legătură cu scandalul în care este implicată societatea Siemens </OBJECT><CONTENT><PARA>În întrebarea pe care o adresasem Comisiei la 29 iulie 2010 privind scandalul referitor la contractele încheiate între societatea Siemens şi unele spitale publice, întrebam dacă aceasta intenţiona să solicite să i se comunice constatările inspectorilor sanitari pentru ca serviciile competente să le poată examina şi dacă intenţiona să informeze OLAF în această privinţă. Răspunsul Comisiei, primit la 28 septembrie 2010, era formulat astfel: „Comisia intenţionează să transmită o cerere autorităţilor elene pentru a avea acces la constatările inspectorilor sanitari referitoare la atribuirea contractelor de achiziţii de bunuri societăţii „Siemens AG”. Comisia va analiza informaţiile care îi vor fi furnizate şi va lua măsurile care se impun.”</PARA><PARA>Ar putea Comisia să răspundă la următoarele întrebări: Consideră aceasta că utilizarea pe scară largă a procedurii de atribuire a fost justificată? Va efectua aceasta o anchetă pentru a descoperi dacă au existat situaţii de tarifare excesivă şi proceduri netransparente în ce priveşte achiziţionarea de materiale şi prestarea de servicii? Ce măsuri a luat aceasta în urma analizării constatărilor menţionate anterior?</PARA></CONTENT></QUEST>