<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000276">O-000276/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="28477">Fiona Hall</PERSON>, <PERSON ID="96871">Michael Theurer</PERSON>, <PERSON ID="108329">Andrea Zanoni</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000276">Subiect: Abordarea neajunsurilor la implementarea testului IMM</OBJECT><CONTENT><PARA>În Small Business Act se afirmă că Comisia se angajează, iar statele membre sunt invitate „...să evalueze în mod riguros impactul viitoarelor inițiative legislative și administrative privind IMM-urile („testul IMM”) și să țină seama de rezultatele acestei evaluări în momentul elaborării propunerilor”. Importanța testului a fost scoasă în evidență și mai mult în urma crizei economice și financiare. </PARA><PARA>Într-un studiu recent realizat de Parlamentul European (<I>Barriers and Best Practices in SME Test Implementation</I>, 2011) se arată că implementarea testului IMM prezintă diferite neajunsuri care trebuie abordate atât la nivelul statelor membre, cât și la nivelul UE. Potrivit studiului, șase state membre nu dispun de teste sau evaluări de impact, iar alte șase state membre recurg la o formă de test, dar nu în mod sistematic. În plus, statele membre care aplică testul IMM folosesc metode diferite, astfel încât calitatea testelor variază. Atât statele membre mai avansate, cât și Comisia se confruntă, de asemenea, cu provocări legate de calitatea variabilă a testului IMM în toate serviciile publice. Cu toate că Comisia și statele membre mai avansate au elaborat orientări pentru testele IMM, conform studiului se constată nerespectarea acestora în cadrul tuturor serviciilor publice. Serviciile Comisiei aplică în mod consecvent testul IMM în cadrul evaluărilor sale de impact, dar orientările prevăd o marjă de variație în ceea ce privește conținutul și calitatea. </PARA><PARA>1.  Ce măsuri va lua Comisia pentru a se asigura că testul IMM este aplicat de toate statele membre și într-o manieră mai consecventă?</PARA><PARA>2.  Este de acord Comisia cu recomandarea privind impunerea obligativității testului IMM în cazul în care o propunere legislativă va afecta IMM-urile, atât la nivelul UE, cât și la nivel național?</PARA><PARA>3.  Cum intenționează Comisia să asigure o calitate mai constantă a testelor sale IMM? Ar lua Comisia în considerare posibilitatea introducerii unor orientări mai specifice sau a unui control de calitate extern?</PARA><PARA>4.  Dată fiind nerespectarea orientărilor pentru testul IMM în statele membre mai avansate și în cadrul Comisiei, ar trebui impusă obligativitatea acestora?</PARA><PARA>5.  Ce măsuri va lua Comisia pentru a îmbunătăți accesul la date de înaltă calitate în vederea cuantificării impactului preconizat asupra IMM-urilor?</PARA><PARA>6.  În scopul sporirii transparenței, ar fi Comisia dispusă să își asume angajamentul de a raporta rezultatele și procedurile aferente fiecărui test IMM în cadrul evaluărilor sale de impact?</PARA></CONTENT></QUEST>