<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0545">H-0545/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0545">Subiect: Adaptarea la schimbările climatice și datoria externă a țărilor în curs de dezvoltare</OBJECT><CONTENT><PARA>La sfârșitul anului 2009, Consiliul European a decis că UE și statele sale membre sunt dispuse să contribuie la o finanțare „cu implementare rapidă” pentru adaptarea la schimbările climatice în țările în curs de dezvoltare, în cuantum de 2,4 miliarde de EUR pe an pentru perioada 2010-2012.</PARA><PARA>Această sumă corespunde cu mai puțin de jumătate de ceea ce Parlamentul European considera că este minimumul indispensabil pentru această perioadă (între 5 și 7 miliarde) și cu aproximativ 2% din costurile anuale ale atenuării și adaptării între 2012 și 2020, conform estimărilor Uniunii Europene înseși. Pe de altă parte, reprezintă mai puțin de 1% din valoarea datoriei externe a ansamblului țărilor africane (conform datelor din 2006).</PARA><PARA>Ce sume au fost transferate până în prezent țărilor în curs de dezvoltare în cadrul finanțării „cu implementare rapidă” prevăzute pentru perioada 2010-2012? Care sunt sumele care urmează să fie transferate în cursul următorilor doi ani? Ce forme concrete va lua această finanțare? Se prevede creșterea acestor sume?</PARA><PARA>Consiliul nu consideră că datoria externă și serviciul datoriei reprezintă o constrângere enormă pentru țările mai puțin dezvoltate, care le frânează dezvoltarea și care, pe de altă parte, a necesitat deja afectarea unor resurse considerabile, impunându-se, deci anularea acestei datorii?</PARA></CONTENT></QUEST>