<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000174">O-000174/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000174">Subiect: Reprimarea protestelor pro-tibetane din Ungaria în contextul vizitei prim-ministrului chinez, Wen Jiabao</OBJECT><CONTENT><PARA>La 25 iunie 2011 în Ungaria, cu ocazia vizitei la nivel înalt a unei delegații chineze conduse de prim-ministrul Wen Jiabao, cel puțin șapte persoane care sunt membre ale unor ONG-uri tibetane sau sunt de origine tibetană au fost convocate la Biroul pentru migrație și naționalitate fără justificare. Toate aceste persoane locuiesc și lucrează legal în Ungaria.</PARA><PARA>Dintre aceste persoane, doar Namgyal Cevang s-a prezentat la Biroul pentru Migrație și Naționalitate, unde a fost reținut până când delegația chineză a părăsit Budapesta.</PARA><PARA>Prim-ministrul Orbán a declarat, într-un comunicat de presă, că Ungaria admiră contribuția Chinei la bunăstarea și progresul propriilor cetățeni și a lumii și, prin urmare, încearcă să ia exemplu de la China. </PARA><PARA>La 27 iunie 2011, prim-ministrul Orbán a declarat în parlamentul ungar, ca răspuns la o întrebare orală: „De asemenea, pe viitor Ungaria nu va tolera nici o formă de protest care ar putea dăuna intereselor strategice ale țării, deranjând vizitele oficiale ale unor reprezentanți străini de seamă”. Reprezentanții partidului său în parlament au dat în aceeași zi o declarație prin care au condamnat acțiunile Biroului pentru migrație și naționalitate ca fiind neconstituționale și constituind o încălcare a drepturilor fundamentale.</PARA><PARA>Este de acord Comisia că reținerea arbitrară a lui Namgyal Cevang de către Biroul pentru Migrație și Naționalitate ar trebui să fie considerată o încălcare a articolului 5 din Convenția europeană pentru apărarea drepturilor omului și a libertăților fundamentale? Ar putea Comisia să își prezinte argumentele?</PARA><PARA>Este Comisia de acord că declarația prim-ministrului Orbán contravine articolului 6 alineatul (3) din TUE care prevede că „[d]repturile fundamentale, astfel cum sunt garantate prin Convenția europeană pentru apărarea drepturilor omului și a libertăților fundamentale (…), constituie principii generale ale dreptului Uniunii” și încalcă articolele 11 și 12 din Carta drepturilor fundamentale, precum și articolele 19 și 21 din Pactul internațional cu privire la drepturile civile și politice, la care Ungaria este parte? Ce măsuri intenționează Comisia să ia?</PARA></CONTENT></QUEST>