<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0522">H-0522/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="41007">Iva Zanicchi</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0522">Subiect: Un dialog structurat între UE şi federaţiile sportive asupra unor chestiuni de interes comun şi a posibilelor acţiuni concrete</OBJECT><CONTENT><PARA>Odată cu ratificarea tratatului de la Lisabona şi recunoaşterea specificului sportului, s-a deschis calea unei adevărate dimensiuni europene în domeniul sportului. Noile dispoziţii dau Uniunii Europene posibilitatea de a susţine, coordona şi integra acţiunile statelor membre, promovând neutralitatea şi transparenţa în competiţiile sportive, precum şi cooperarea între organismele sportive. Printre altele, se recunoaşte importanţa protejării integrităţii fizice şi morale a sportivilor, în special a tinerilor. </PARA><PARA>Din perspectiva dispoziţiilor tratatului, la ce acţiuni se aşteaptă Comisia din partea federaţiilor sportive internaţionale pentru a iniţia un dialog cât mai constructiv privind chestiuni de interes comun? Şi ce măsuri concrete intenţionează să ia Comisia pentru a încuraja acest dialog şi pentru a-şi materializa competenţele ce îi sunt conferite de tratat în domeniul sportului? </PARA></CONTENT></QUEST>