<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000060">O-000060/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96677">Cecilia Wikström</PERSON>, <PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, <PERSON ID="108329">Andrea Zanoni</PERSON>, <PERSON ID="96670">Louis Michel</PERSON>, <PERSON ID="96692">Leonidas Donskis</PERSON>, <PERSON ID="1965">Jan Mulder</PERSON>, <PERSON ID="28266">Sophia in 't Veld</PERSON>, <PERSON ID="96710">Jens Rohde</PERSON>, Baroness <PERSON ID="4529">Sarah Ludford</PERSON>, <PERSON ID="97203">Ramon Tremosa i Balcells</PERSON>, <PERSON ID="97229">Niccolò Rinaldi</PERSON>, <PERSON ID="28208">Nathalie Griesbeck</PERSON>, <PERSON ID="4335">Marielle de Sarnez</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000060">Subiect: Urmărirea penală a persoanelor fără adăpost din Ungaria</OBJECT><CONTENT><PARA>La 1 decembrie 2011 în Ungaria a intrat în vigoare o lege privind urmărirea penală a persoanelor fără adăpost. După o primă avertizare, persoanele fără adăpost care trăiesc pe stradă vor fi amendate cu 445 de euro sau vor fi întemniţate. Raportorii ONU pentru Drepturile Omului privind sărăcia extremă şi drepturile omului şi privind dreptul la locuinţe adecvate au criticat legea şi au solicitat Ungariei să reexamineze această legislaţie şi să adopte o strategie naţională în materie de locuinţe, care să aibă în vedere nevoile şi drepturile persoanelor fără adăpost, în conformitate cu obligațiile internaționale în domeniul drepturilor omului. În Ungaria există aproximativ 30 000 - 35 000 de persoane fără adăpost, inclusiv persoane cu dizabilităţi<FNREF FNIDREF="FN1"/>. Crizele economice şi financiare au avut drept rezultat creşterea numărului de familii care trăiesc pe stradă. Autorităţile ungare menţionează că au fost construite noi adăposturi, dar detractorii subliniază că acest lucru nu justifică amendarea sau întemniţarea celor care încă nu au adăpost. </PARA><PARA>1.  Va declara Consiliul dacă împărtăşeşte opinia conform căreia legea mai sus menţionată este contrară valorilor fundamentale ale Uniunii Europene, astfel cum sunt acestea consacrate în articolul 2 din TUE, în special „respectarea demnității umane, libertății, democrației, egalității, respectarea drepturilor omului, inclusiv a drepturilor persoanelor care aparțin minorităților...într-o societate caracterizată prin.. nediscriminare, toleranță, justiție, solidaritate și egalitate între femei și bărbați”? </PARA><PARA>2.  Este de acord că este incompatibilă cu Carta drepturilor fundamentale a Uniunii Europene, în special articolul 1 (dreptul la demnitate), articolul 4 (interzicerea torturii şi a tratamentelor inumane sau degradante), articolul 6 (dreptul la libertate şi la siguranţă) şi articolul 7 (respectarea vieţii private şi de familie), precum şi articolul 31 din Carta Socială Europeană revizuită, care prevede dreptul la locuinţă? </PARA><PARA>3.  Este Consiliul de acord că este incompatibilă cu politicile Uniunii Europene de combatere a problemei persoanelor fără adăpost, inclusiv cu menţiunea specifică din Raportul comun din 2010 privind protecţia socială şi incluziunea socială adoptat de către Consiliu?</PARA><PARA>4.  Este Consiliul de acord că aceasta este o măsură care nu îndeplineşte criteriile CEDO privind proporţionalitatea şi necesitatea într-o societate democratică? </PARA><PARA>5.  Este Consiliul de acord că aceasta are un impact discriminatoriu asupra celor care trăiesc în sărăcie? </PARA><PARA>6.  Este de acord că aceasta conduce la cheltuirea de resurse pentru controlul, detenţia, urmărire penală şi întemniţare, resurse care ar putea fi folosite mai eficient pentru soluţii privind locuinţele? </PARA><PARA>7.  Va oferi statistici privind persoanele fără adăpost în toate statele membre? </PARA><PARA>8.  Dacă împărtăşeşte aceste preocupări, ce măsuri va lua faţă de autorităţile ungare, şi va iniţia procedura privind încălcarea dreptului comunitar împotriva Ungariei?</PARA><FN FNID="FN1">  http://www.ohchr.org/EN/NewsEvents/Pages/DisplayNews.aspx?NewsID=11829&amp;LangID=E</FN></CONTENT></QUEST>