<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0048">O-0048/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="33570">Sharon Bowles</PERSON>, în numele <COMMITTEE COMMID="2862">Comisia pentru afaceri economice şi monetare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0048">Subiect: Orientările generale de politică economică şi guvernanţa economică consolidată (inclusiv guvernanţa monedei euro) în contextul Strategiei Europa 2020</OBJECT><CONTENT><PARA>La 27 aprilie 2010, Comisia a adoptat o recomandare privind o Recomandare a Consiliului referitoare la orientările generale de politică economică în statele membre şi în Uniune, în vederea implementării Strategiei Europa 2020; este prevăzut ca, până la mijlocul lunii mai 2010, Comisia să prezinte propuneri concrete privind modalităţile de îmbunătăţire şi consolidare a coordonării şi a controlului politicilor economice în Uniunea Europeană, în special în statele care fac parte din zona euro.</PARA><PARA>1. Cum intenţionează Comisia să consolideze angajamentul cu privire la orientările generale de politică economică, precum şi monitorizarea şi implementarea acestora? Cum intenţionează să asigure un rol activ parlamentelor naţionale şi Parlamentului European în cadrul procesului de supraveghere multilaterală?</PARA><PARA>2. Ce instrumente suplimentare concrete prevede Comisia pentru a completa Pactul de stabilitate şi de creştere (PSC) şi pentru a acţiona în vederea instituirii unui cadru permanent de prevenire a crizelor macroeconomice? Care sunt modificările instrumentelor preconizate în vederea consolidării cadrului multilateral de supraveghere? Este Comisia dispusă să propună un calendar la nivelul UE şi previziuni comune pentru procedurile bugetare naţionale? Este dispusă să propună norme de drept secundar în vederea instituirii unui cadru cu forţă obligatorie mai mare pentru a asigura o supraveghere multilaterală mai vastă şi mai aprofundată? Care ar fi natura juridică şi cerinţele obligatorii ale cadrului de prevenire a crizelor macroeconomice?</PARA><PARA>3. Care ar fi principalele diferenţe faţă de recomandările privind politicile în acest domeniu cuprinse deja în Comunicarea Comisiei privind finanțele publice în UEM 2006 - primul an al Pactului de stabilitate și de creștere revizuit şi în Comunicarea „UEM@10: – succese și provocări după 10 ani de Uniune Economică și Monetară”?</PARA><PARA>4. Care este rolul său şi al Parlamentului în grupul de acţiune instituit de Consiliul European din martie 2010 pentru a îmbunătăţi guvernanţa economică a Uniunii?</PARA><PARA>5. Pe lângă propunerile referitoare la coordonarea economică consolidată, cum intenţionează Comisia să restabilească încrederea faţă de băncile şi pieţele financiare europene, să consolideze încrederea cetăţenilor în proiectul european şi să evite tendinţele protecţioniste şi naţionaliste în creştere din cauza dificultăţilor şi divergenţelor care caracterizează evoluţia economică din cadrul Uniunii?</PARA></CONTENT></QUEST>