<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000024">O-000024/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000024">Subiect: Impactul Hotărârii CEDO în cauza M.S.S./Belgia şi Grecia (dosar nr. 30696/09) asupra funcţionării Regulamentului Dublin II</OBJECT><CONTENT><PARA>La 21 ianuarie 2011, Marea Cameră a Curţii Europene a Drepturilor Omului (CEDO) a pronunţat mult aşteptata hotărâre în cauza M.S.S./Belgia şi Grecia (dosar nr. 30696/09). În hotărârea sa, CEDO a ajuns, printre altele, la concluzia că expulzările către Grecia în temeiul Regulamentului Dublin II constituie o încălcare manifestă a Convenţiei europene a drepturilor omului din cauza carenţelor procedurii de azil din Grecia. Potrivit hotărârii Curţii, un stat membru (în acest caz, Belgia) încalcă (printre altele) articolele 3 şi 13 din Convenţia europeană a drepturilor omului, dacă îi expune pe solicitanţii de azil unei proceduri de azil în Grecia. </PARA><PARA>Având în vedere considerentele de mai sus:</PARA><PARA>1. Este de acord Consiliul că Hotărârea CEDO în cauza M.S.S./Belgia şi Grecia ilustrează în mod evident interconexiunile intrinseci dintre diversele directive din pachetul legislativ privind azilul şi că descompunerea acestui pachet legislativ nu poate avea drept rezultat decât un sistem european comun de azil incomplet şi disfuncţional? Cu alte cuvinte, nu arată această hotărâre că este esenţială adoptarea unui pachet global privind azilul şi nu o abordare artificială şi fragmentară? </PARA><PARA>2. Cum consideră Consiliul că această hotărâre va afecta dezbaterile sale privind actuala revizuire a Regulamentului Dublin II? Consideră că, pe baza acestei hotărâri, se impune o reevaluare a principiilor fundamentale ale Regulamentului Dublin II? Intenţionează Consiliul să realizeze imediat un astfel de exerciţiu de reevaluare şi să informeze Parlamentul cu privire la progresele realizate şi la rezultatul acestuia?</PARA><PARA>3. Intenţionează Consiliul să dea curs hotărârii CEDO prin suspendarea transferurilor către Grecia până în momentul realizării unei astfel de reevaluări?</PARA></CONTENT></QUEST>