<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000188">O-000188/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96660">Niki Tzavela</PERSON>, <PERSON ID="96694">Rolandas Paksas</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000188">Subiect: Small Business Act, criza și IMM-urile</OBJECT><CONTENT><PARA>Actuala criză economică și financiară impune o reflecție cu privire la viitorul întreprinderilor mici și mijlocii din Europa. Datele sunt elocvente: prin elaborarea unei legislații adaptate IMM-urilor, în Europa ar putea fi economisite 6,3 miliarde de euro; numai 23% dintre întreprinderile mici și mijlocii desfășoară activități dincolo de propriile frontiere și numai 13% în afara propriei regiuni. </PARA><PARA>Ar putea Comisia să indice care sunt, în prezent, dificultățile cele mai urgente cu care se confruntă IMM-urile în Europa? Ar putea Comisia să ofere o evaluare a rezultatelor aplicării principiilor cuprinse în <I>Small Business Act</I> (SBA) cu începere din 2008, când a fost introdus? Ce resurse au fost efectiv alocate? Consideră Comisia că Testul IMM – cu ajutorul căruia ar trebui să se evalueze impactul legislației comunitare asupra întreprinderilor mici – ține în mod corespunzător seama de aplicarea diferită a directivelor comunitare în cele 27 de state membre? În lumina întâlnirilor care au avut loc în această vară la Bruxelles și în statele membre, SBA mai poate fi încă considerat drept un instrument eficace care să permită IMM-urilor să depășească criza? Consideră Comisia că ar fi necesară o accelerare a aplicării principiilor sale în ceea ce privește eliminarea sarcinilor birocratice și finanțarea necesară internaționalizării? Consideră Comisia că s-ar putea propune o alternativă concretă mai incisivă și cu adevărat novatoare?</PARA></CONTENT></QUEST>