<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000270">O-000270/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96741">Sabine Wils</PERSON>, <PERSON ID="28511">Bairbre de Brún</PERSON>, <PERSON ID="26851">Nikolaos Chountis</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="28406">Miguel Portas</PERSON>, <PERSON ID="96881">Elie Hoarau</PERSON>, <PERSON ID="28215">Jacky Hénin</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000270">Subiect: Situaţia prizonierilor palestinieni aflaţi în greva foamei în Israel</OBJECT><CONTENT><PARA>Articolul 119 din a patra Convenţie de la Geneva, la care Israel este parte semnatară, prevede că izolarea carcerală a unui prizonier pentru mai mult de 30 de zile consecutive este ilegală, indiferent de infracţiunea comisă şi chiar şi în cazul în care prizonierul trebuie să răspundă pentru mai multe incidente în momentul în care face obiectul unei decizii, fie că acestea au legătură unele cu altele sau nu. Articolul 116 prevede, de asemenea, dreptul prizonierilor de a primi vizite, în special cele ale rudelor apropiate. </PARA><PARA>Începând cu 28 septembrie, peste 5 000 de palestinieni deţinuţi în Israel (printre care femei, copii, reprezentanţi politici, în special deputaţi, ca de exemplu Marwan Barghouti şi Ahmed Saadat) au intrat în greva foamei, pentru a denunţa izolarea carcerală şi înrăutăţirea condiţiilor în care sunt deţinuţi. Autorităţile penitenciare au impus pedepse severe şi măsuri fără precedent, care au avut drept rezultat respingerea şi protestul prizonierilor, care s-au revoltat împotriva tuturor normelor în vigoare în închisorile forţelor de ocupaţie. </PARA><PARA>Intenţionează Consiliul să condamne guvernul Israelului şi să îi solicite încă o dată să respecte rezoluţiile Naţiunilor Unite şi a patra Convenţie de la Geneva, iar, în caz contrar, să aibă în vedere posibilitatea de a suspenda Acordul de asociere cu Uniunea Europeană?</PARA><PARA>Intenţionează Consiliul să solicite Israelului să elibereze fără întârziere toţi deputaţii şi alţi deţinuţi închişi înaintea acordurilor de la Oslo şi să respecte drepturile prizonierilor?</PARA></CONTENT></QUEST>