<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0334-R01">H-0334/2010/rev.1</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28114">Liam Aylward</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ0334">Subiect: Relansarea negocierilor comerciale cu Mercosur</OBJECT><CONTENT><PARA>După anunțarea faptului că negocierile comerciale cu Mercosur vor fi relansate, unele state membre și-au exprimat îngrijorarea cu privire la dificultățile întâmpinate în cadrul negocierilor anterioare cu Mercosur în ceea ce privește carnea de vită și produsele agricole. De asemenea, mulți și-au exprimat preocuparea cu privire la modalitatea de redeschidere a acestor negocieri și la ceea ce va presupune acest lucru.</PARA><PARA>În cadrul negocierilor anterioare, Mercosur a solicitat un acces suplimentar substanțial pe piață pentru produsele sale agricole. Având în vedere faptul că Irlanda este o țară exportatoare, care produce anual în jur de 500 000 de tone de carne de vită și exportă aproximativ 90% din producție, în special către piețe cu valoare ridicată din cadrul Uniunii Europene, în cadrul cărora concurează cu produse provenite din țări terțe, un acces sporit la piață pentru carnea de vită și alte produse agricole din țările Mercosur ar submina grav industria agricolă irlandeză.</PARA><PARA>Poate Comisia să explice care sunt acțiunile întreprinse pentru a garanta că interesele unor țări cum ar fi Irlanda sunt pe deplin protejate în cazul unei deschideri comerciale de acest tip? Care sunt acțiunile întreprinse pentru a garanta că această concurență directă nu va submina industria cărnii de vită din Irlanda și din UE?</PARA></CONTENT></QUEST>