<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000118">O-000118/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96702">Elena Oana Antonescu</PERSON>, <PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000118">Subiect: Mandatul european de arestare</OBJECT><CONTENT><PARA>Astfel cum se subliniază într-un raport recent al Comisiei (COM(2011)0175), mandatul european de arestare s-a dovedit a fi un instrument eficient de combatere a infracţionalităţii transfrontaliere, a infracţionalităţii organizate şi a terorismului. Cu toate acestea, aşa cum a subliniat Comisia, reputaţia şi eficienţa acestuia ar putea fi subminate de relatări conform cărora acesta este utilizat pentru desfăşurarea unor interogatorii, şi nu pentru urmărirea penală şi punerea în executare a sentinţelor, şi pentru infracţiuni minore, fără a lua în considerare în mod corespunzător dacă predarea este proporţională şi indiferent de costurile umane şi financiare implicate (estimate de un stat membru la 25 000 EUR pentru fiecare procedură de predare). </PARA><PARA>În anumite cazuri, nu există niciun instrument de reprezentare juridică adecvată a persoanelor urmărite în baza unui mandat european de arestare atât în statul membru emitent, cât şi în statul membru de executare. De asemenea, condiţiile din închisorile din multe state membre ale UE pot eventual submina încrederea privind tratamentul adecvat al deţinuţilor, care stă la baza mandatului european de arestare şi a deciziei-cadru privind transferul persoanelor condamnate, care urmează să fie pusă în aplicare în curând.</PARA><PARA>- Consideră Comisia că MEA a fost un instrument util şi că şi-a îndeplinit obiectivele?</PARA><PARA>- Ce măsuri intenţionează Comisia să ia pentru a garanta faptul că mandatul european de arestare nu mai este utilizat în mod disproporţionat în practică? </PARA><PARA>- Cum intenţionează Comisia să asigure faptul că persoanele urmărite în baza unui mandat european de arestare se bucură de dreptul efectiv de a beneficia de consiliere juridică atât în statul emitent, cât şi în cel de executare şi că decizia de a nu executa un mandat european de arestare duce la anularea alertei Schengen?</PARA><PARA>- Ce propuneri intenţionează Comisia să prezinte în vederea garantării faptului că standardele în materie de justiţie penală şi condiţiile din închisori din Uniunea Europeană nu reprezintă o sursă de lipsă de încredere în rândul sistemelor judiciare din statele membre?</PARA></CONTENT></QUEST>