<QUEST><TI><TI-INTRO>ÎNTREBARE ORALĂ <QREF QID="H-2009-0423">H-0423/09</QREF></TI-INTRO><TI-SESSION>pentru timpul afectat întrebărilor din perioada de sesiune noiembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0423">Subiect: Creșterea foarte rapidă a șomajului în UE</OBJECT><CONTENT><PARA>Între septembrie 2008 și septembrie 2009, șomajul în cadrul UE-27 a crescut cu 5 011 000, până la un total general de 22 123 000, fiind prevăzut să crească la 12% în 2010. UE și guvernele statelor sale membre, prin politica lor de „flexicuritate”, ajută la răspândirea relațiilor de muncă minimale și a „închirierii de forță de muncă”. Sub acoperirea „contractelor de stagiu” - mult discutatele stagii - munca temporară, minimală și neasigurată devine extrem de răspândită chiar și în rândul instituțiilor UE (Comisie, Parlament și alte instituții). În Grecia, guvernul PASOK, sub pretextul garantării „egalității în drepturi”, a anunțat mii de concedieri printre stagiarii din sectorul public, lăsând sectorul privat neafectat.</PARA><PARA>Cum evaluează Comisia acțiunile guvernului grec? Care este poziția sa față de problema critică a garantării dreptului la o normă întreagă și la un loc de muncă stabil, dat fiind faptul că politica sa contravine propunerilor lucrătorilor în favoarea unui loc de muncă stabil și permanent pentru toți, a abolirii tuturor formelor flexibile de angajare în sectorul public și în cel privat, precum și a titularizării imediate a stagiarilor fără rezerve sau condiții prealabile?</PARA></CONTENT></QUEST>