<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000245">O-000245/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28619">Tatjana Ždanoka</PERSON>, <PERSON ID="96815">Judith Sargentini</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4519">Claude Moraes</PERSON>, <PERSON ID="96999">Alexander Mirsky</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="39713">Renate Weber</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000245">Subiect: Dreptul de vot al "ne-cetățenilor" din Letonia la alegerile locale</OBJECT><CONTENT><PARA>După recâștigarea independenței, doar cetățenii Letoniei dinainte de 1940 și descendenții lor au redobândit cetățenia letonă. Restul persoanelor fie au dreptul să obțină cetățenia numai prin naturalizare, fie nu sunt eligibili. În perioada 1995-2011, au fost naturalizate 136 293 de persoane. La 1 ianuarie 2011, existau încă 326 735 de ne-cetățeni (14,6% din populația totală). </PARA><PARA>Persoanele cunoscute ca „ne-cetățeni” provin aproape în întregime din rândul minorităților etnice (ruși, bieloruși, ucraineni, polonezi, lituanieni, evrei). Ne-cetățenii, care reprezintă 23,7% din populație în Riga, 18,9% în Daugavpils, 20,5% în Liepāja, 19,2% in Jūrmala și 18,9% în Ventspils, nu pot participa la politica locală. Având în vedere faptul că participarea medie la vot la alegerile locale din 2009 a fost de 53,8% dintre persoanele cu drept de vot, în unele dintre municipalitățile cele mai mari ale Letoniei au fost reprezentate interesele a mai puțin de jumătate din populație. </PARA><PARA>Comisia ONU pentru drepturile omului, Comisia ONU pentru eliminarea discriminării rasiale, Adunarea Parlamentară a Consiliului Europei, Congresul Autorităților Locale și Regionale al Consiliului Europei , Comisarul pentru drepturile omului al Consiliului Europei, Comisia Europeană împotriva Rasismului și Intoleranței și Adunarea Parlamentară OSCE au recomandat fără excepție să se permită ne-cetățenilor să participe la alegerile locale. În rezoluția sa privind raportul cuprinzător de monitorizare al Comisiei, referitor la nivelul de pregătire pentru aderarea la UE la 11 martie 2004, Parlamentul a propus autorităților letone să ia în considerare posibilitatea de a permite ne-cetățenilor care locuiesc de mult timp în Letonia să ia parte la alegerile locale. În rezoluția sa din 22 aprilie 2009 privind deliberările Comisiei pentru petiții în 2008, Parlamentul a solicitat Comisiei să monitorizeze îndeaproape și să încurajeze regularizarea statutului ne-cetățenilor din Letonia. </PARA><PARA>– Ce a făcut Comisia pentru a aborda această problemă și a urma recomandările Parlamentului? </PARA><PARA>– Este Comisia de acord că situația ne-cetățenilor ar trebui monitorizată îndeaproape și, în special, reflectată corespunzător în Raportul privind cetățenia și în Raportul privind aplicarea Cartei UE a Drepturilor Fundamentale? </PARA><PARA>– Este Comisia de acord că deficitul democratic din Letonia ar putea prezenta riscul unei încălcări grave a principiilor democrației și ale respectării drepturilor omului și libertăților fundamentale?</PARA></CONTENT></QUEST>