<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0052">O-0052/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="28267">Josep Borrell Fontelles</PERSON>, în numele <COMMITTEE COMMID="809">Comisia pentru dezvoltare</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0052">Subiect: Tratat internaţional pentru interzicerea muniţiilor cu dispersie, continuarea Declaraţiei de la Oslo</OBJECT><CONTENT><PARA>De la adoptarea Declaraţiei de la Oslo din 23 februarie 2007 solicitând instituirea unui tratat internaţional pentru interzicerea globală a muniţiilor cu dispersie şi conferinţa ulterioară de la Lima privind muniţiile cu dispersie, care au avut loc în datele de 24 şi 25 mai 2007, aproximativ 80 de state au decis să sprijine procesul în vederea instituirii unui astfel de tratat, inclusiv aproape toate statele membre ale Uniunii Europene. Belgia va găzdui o reuniune regională la nivel înalt pe această temă la sfârşitul lunii octombrie 2007. În luna decembrie va avea loc o a treia conferinţă mondială la Viena, ulterior reuniunilor de la Oslo şi Lima. <BRK/></PARA><PARA>Ce iniţiative a luat Comisia   pentru a da curs rezoluţiilor anterioare ale Parlamentului European   care sprijină procesul de la Oslo, în special Rezoluţia referitoare   la Convenţia privind interzicerea armelor biologice şi toxice (BTWC),   bombele cu dispersie şi armele convenţionale din 16 noiembrie 2006,   solicitând Uniunii Europene să sprijine iniţiativa „instituirii unei   convenţii eficiente şi cuprinzătoare pentru interzicerea muniţiilor   cu dispersie în întreaga lume”? <BRK/></PARA><PARA>Intenţionează Comisia   să participe la reuniunile de la Bruxelles şi Viena sau să contribuie    la negocieri într-un mod diferit, şi în ce fel? <BRK/></PARA><PARA>Ce iniţiative a luat   Comisia pentru a încuraja statele membre ale Uniunii Europene să adopte   măsuri naţionale de interzicere a bombelor cu dispersie şi pentru a   încuraja, la nivel internaţional, toate statele care nu au semnat încă   Declaraţia de la Oslo să facă acest lucru? Ce iniţiative ia Comisia   pentru a sprijini punerea în aplicare a angajamentelor existente în   cadrul Convenţiei privind anumite arme convenţionale (CCW), în special   al Protocolului V privind resturile de material explozibil provenit   din război? <BRK/></PARA><PARA>Ce programe şi proiecte   sprijină sau intenţionează să sprijine Comisia în ţări terţe în ceea   ce priveşte acordarea de asistenţă comunităţilor şi persoanelor afectate   de muniţii cu dispersie neexplodate, evacuarea zonelor contaminate,   sensibilizarea cu privire la riscuri şi distrugerea stocurilor de muniţii   cu dispersie interzise? <BRK/></PARA><PARA>Va lua Comisia în considerare   organizarea unei conferinţe internaţionale privind rolul Uniunii Europene   în abordarea consecinţelor post-conflict de natură socio-economică,   umanitară şi de dezvoltare ale resturilor de material explozibil provenit   din război în contextul recentelor iniţiative internaţionale?</PARA></CONTENT></QUEST>