<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0134">O-0134/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> şi <PERSON ID="28134">Eva-Britt Svensson</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0134">Subiect: Zboruri comune charter pentru expulzarea imigranților clandestini sau a refugiaților în țări aflate în război</OBJECT><CONTENT><PARA>Recent, anumite state membre au efectuat returnări comune forțate ale cetățenilor afgani în Afganistan, în ciuda stării de război în care se regăsesc numeroase regiuni ale acestei țări și a atentatelor ucigașe comise în mod periodic, în special la Kabul.</PARA><PARA>Nu consideră Comisia că astfel de expulzări încalcă atât articolul 19 din Carta drepturilor fundamentale a Uniunii, cât și articolul 3 din Convenția europeană pentru apărarea drepturilor omului și articolul 4 din Protocolul nr. 4 al acesteia? Dacă răspunsul este afirmativ, ce poziție are de gând să adopte Comisia față de statele membre care au efectuat sau ar putea să efectueze expulzări în țări care reprezintă o amenințare la adresa securității, a integrității fizice sau a vieții persoanelor expulzate?</PARA><PARA>Nu consideră Comisia că orice persoană care se regăsește într-o situație similară trebuie să poată beneficia de o protecție subsidiară în conformitate cu articolul 15 litera (c) din Directiva 2004/83/CE<FNREF FNIDREF="FN1"/> a Consiliului din 29 aprilie 2004 privind standardele minime referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de statutul de refugiat sau persoanele care, din alte motive, au nevoie de protecție internațională, și referitoare la conținutul protecției acordate?</PARA><PARA>Cu ocazia Consiliului European din 29 și 30 octombrie 2009, șefii de stat și de guvern au ajuns la un acord cu privire la „examinarea posibilității de a efectua zborurile pentru repatrieri colective în mod periodic prin intermediul agenției Frontex”. Comisia a fost invitată să prezinte propuneri în acest sens la începutul anului 2010. Ce curs intenționează Comisia să dea acestor propuneri? Consideră Comisia că aceste zboruri au un caracter periodic și că reprezintă o schimbare clară a politicii UE în materie de azil și imigrație?</PARA><PARA>Un mare număr de refugiați și de solicitanți de azil proveniți din Afganistan sau din alte țări care se găsesc într-o situație similară nu depun cereri de azil, temându-se să nu fie returnați în statele membre prin care au intrat în UE, unde procentele de acordare a azilului sunt foarte scăzute. În acest context, a efectuat Comisia o evaluare a returnărilor solicitanților de azil în statul membru al primei intrări și a condițiilor de acordare a azilului în fiecare stat membru? A inițiat Comisia proceduri împotriva statelor membre pentru încălcarea normelor regulamentului privind cererile de azil și returnările ilegale în statul membru al primei intrări? Intenționează Comisia să propună foarte curând o revizuire a Regulamentului (CE) nr. 343/2003<FNREF FNIDREF="FN2"/> denumit în mod obișnuit Regulamentul „Dublin II”?</PARA><FN FNID="FN1">  JO L 304, 30.9.2004, p. 12.</FN><FN FNID="FN2">  JO L 50, 25.2.2003, p. 1.</FN></CONTENT></QUEST>