<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0081">O-0081/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="28134">Eva-Britt Svensson</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="97017">Ulrike Lunacek</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4532">Michael Cashman</PERSON>, <PERSON ID="28153">Britta Thomsen</PERSON>, <PERSON ID="28266">Sophia in 't Veld</PERSON>, <PERSON ID="40599">Sirpa Pietikäinen</PERSON></TI-AUTHOR></TI><OBJECT OBJID="OBJ0081">Subiect: Discriminarea cuplurilor de acelaşi sex căsătorite sau în parteneriat civil</OBJECT><CONTENT><PARA>În Comunicarea sa „Plan de acţiune pentru punerea în aplicare a Programului de la Stockholm” (COM(2010)0171), precum şi în MEMO/10/139, Comisia explică planurile sale de a „crea un spaţiu de justiţie, libertate şi securitate pentru cetăţeni (2010-2014)”. Conform articolului 13 al Tratatului de la Lisabona (TUE), Comisia „poate lua măsurile necesare în vederea combaterii oricărei discriminări pe motive de sex, rasă sau origine etnică, religie sau convingeri, handicap, vârstă sau orientare sexuală”. În Planul propus în domeniul justiţiei, drepturilor fundamentale şi cetăţeniei al Programului de la Stockholm (MEMO/10/139), nu există nicio propunere de acţiune concretă şi adecvată astfel încât partenerii de acelaşi sex, căsătoriţi sau în parteneriat civil, să intre sub incidenţa articolului 2 al Directivei 2004/38/CE<FNREF FNIDREF="FN1"/>. Se poate conchide că opinia Comisiei este aceea conform căreia sporirea drepturilor partenerilor de acelaşi sex nu este urgentă şi poate fi amânată chiar şi până în 2014?</PARA><PARA>Este Comisia la curent cu faptul că partenerii europeni de acelaşi sex, în special cei căsătoriţi sau în parteneriate civile, se pot confrunta cu situaţii de discriminare directă sau indirectă atunci când muncesc, studiază şi călătoresc în UE deşi, conform principiului nediscriminării consacrat de articolul 10 al Tratatului privind funcţionarea UE (TFUE), acest lucru nu este permis?</PARA><PARA>Directiva 2004/38/CE a fost adoptată de către UE în 2004. Aceasta conferă cetăţenilor Uniunii şi membrilor familiilor acestora dreptul la liberă circulaţie şi şedere pe teritoriul statelor membre. Având în vedere dispoziţiile articolului 10 al TFUE, este de acord Comisia că această Directivă ar trebui să se aplice şi în cazul cuplurilor de acelaşi sex căsătorite sau în parteneriat civil care circulă într-un alt stat membru?</PARA><PARA>Este dispusă Comisia să modifice Directiva 2004/38/CE astfel încât să ofere cuplurilor de acelaşi sex căsătorite sau în parteneriat civil drepturi egale cu cele ale cuplurilor heterosexuale atunci când acestea circulă într-un alt stat membru al UE?</PARA><FN FNID="FN1">  JO L 158, 30.4.2004, p. 77.</FN></CONTENT></QUEST>