<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0167">O-0167/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> şi <PERSON ID="96881">Elie Hoarau</PERSON>, în numele Grupului <GRPOL GRPOLID="2950">GUE/NGL</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0167">Subiect: Noile evoluții privind programul CIA de predări extraordinare și închisorile secrete pe teritoriul UE</OBJECT><CONTENT><PARA>Conform dezvăluirilor din mass-media din 18 noiembrie, în Lituania a funcționat, între 2004 și 2005, o închisoare secretă în care s-a folosit tortura pentru interogarea suspecților de terorism din rețeaua Al-Qaeda. Parlamentul lituanian a demarat o a treia investigație. Potrivit informațiilor din presă, Lituania și-ar fi dat consimțământul pentru implicarea în această operațiune după ce președintele Bush a promis că va sprijini intrarea acestei țări în NATO. Rapoartele elaborate de PE și Consiliul Europei, care conțin detaliile necesare, au subliniat posibilitatea ca autoritățile SUA să fi folosit un acord secret al NATO pentru ascunderea activităților CIA pe teritoriul UE. În Polonia, după ce în cadrul unei anchete parlamentare s-a stabilit că nu există închisori secrete, procurorii au inițiat o anchetă cu privire la prezența unei închisori în apropierea unei foste baze militare aeriene. La data de 4 noiembrie a acestui an, un tribunal italian a condamnat 23 de agenți SUA și 2 agenți italieni din serviciile secrete pentru răpirea lui Abu Omar la Milano și transportarea acestuia cu un avion în Egipt, unde a fost torturat. Guvernele succesive au invocat secretul de stat. Unul din agenții CIA condamnați a recunoscut în presă faptul că „au încălcat legea” și că deciziile au fost luate la Washington, în timp ce administrația SUA s-a declarat dezamăgită de sentința pronunțată de tribunalul italian. În Regatul Unit, guvernul s-a opus în repetate rânduri publicării unor dovezi care ar atesta faptul că serviciile secrete britanice l-au interogat pe rezidentul britanic Binyam Mohamed și au avut cunoștință de faptul că acesta a fost supus torturii de către agenții CIA. La 19 noiembrie, Înalta Curte a respins (pentru a șasea oară) cererile guvernului. În luna octombrie a anului trecut, un avion cu reacție de tip Gulfstream aparținând SUA și având legătură cu CIA a fost detectat de două elicoptere SAS într-o operațiune secretă pe Aeroportul Internațional din Birmingham.</PARA><PARA>Ce măsuri va adopta Consiliul pentru aflarea adevărului și garantarea justiției în raport cu încălcările unor drepturi fundamentale comise pe teritoriul UE, precum și pentru a se asigura că acestea nu se vor repeta? Este de acord Consiliul cu faptul că implicarea Europei în aceste încălcări ale dreptului internațional și ale convențiilor privind drepturile omului, precum și refuzul de a oferi clarificări și neasumarea responsabilității subminează grav responsabilitatea politică a Europei față de cetățeni și autoritatea sa morală în politicile sale externe? Poate Consiliul să realizeze o expunere detaliată a acțiunilor întreprinse până în prezent în ceea ce privește clarificarea acuzațiilor aduse? Este Consiliul informat cu privire la acordul NATO din 4 octombrie 2001? Ce măsuri sunt preconizate pentru a garanta că UE nu va renunța la principiile democrației și la drepturile fundamentale în lupta împotriva terorismului și în cooperarea cu țările terțe, în special cu SUA? Va dezbate Consiliul aceste probleme cu statele membre și SUA?</PARA></CONTENT></QUEST>