<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0378">H-0378/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: septembrie I 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28301">Tadeusz Zwiefka</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0378">Subiect: Excepții de la dreptul de autor în Directiva 2001/29/CE</OBJECT><CONTENT><PARA>Directiva 2001/29/CE<FNREF/> privind armonizarea anumitor aspecte ale dreptului de autor și drepturilor conexe în societatea informațională constituie cadrul juridic european pentru excepțiile și limitările dreptului de autor. Articolul 5 alineatul (2) litera (a) din Directiva privind dreptul de autor stipulează că statele membre pot să prevadă excepții și limitări de la dreptul autorilor asupra reproducerilor. Condiția acordării unei astfel de excepții este ca autorii să primească „compensații echitabile”.</PARA><PARA>În concluziile sale pronunțate recent în cauza SGAE/Padawan (C-467/08), dna avocat general Trstenjak interpretează cerințele care decurg din articolul 5 alineatul (2) litera (b) din Directiva privind dreptul de autor, însă o mare parte din concluziile formulate se aplică și articolului 5 alineatul (2) litera (a). În aceste concluzii, dna avocat general a precizat în mod clar că se poate interpreta că Directiva 2001/29/CE interzice redevențele menite să compenseze copierea ilegală (punctul 78).</PARA><PARA>Prin urmare, compensația echitabilă nu ar trebui să includă daunele provocate de acele reproduceri ale operelor protejate de dreptul de autor care nu fac obiectul excepției legale, cum ar fi reproducerile neautorizate ale operelor protejate de dreptul de autor (cu alte cuvinte copiile piratate) sau reproducerile care au fost autorizate în mod explicit de titularul dreptului de autor. În cazul acestor copii, autorii au dreptul de a obține o compensație fie în instanță (în cazul reproducerilor neautorizate), fie prin contract (în cazul reproducerilor autorizate în mod explicit). </PARA><PARA>Consideră Comisia că numai actele legale de copiere se regăsesc printre excepțiile prevăzute la articolul 5 alineatul (2) litera (a) din Directiva 2001/29/CE și că, prin urmare, acestea sunt singurele copii pentru care ar trebui să se prevadă o compensație? Date fiind diversele interpretări și aplicări ale Directivei 2001/29/CE în întreaga Uniune Europeană, ce măsuri intenționează Comisia să adopte în vederea soluționării consecințelor negative pentru piața internă?</PARA><FN FNID="FN1">  JO L 167, 22.6.2001, p. 10.</FN></CONTENT></QUEST>