<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000240">O-000240/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1913">Evelyne Gebhardt</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000240">Subiect: Brevete pentru plante şi animale obţinute prin înmulţire convenţională</OBJECT><CONTENT><PARA>Diverse rapoarte arată că în Europa se înregistrează un număr din ce în ce mai mare de solicitări adresate Oficiului European de Brevete (OEB) pentru acordarea de brevete pentru plante obţinute prin tehnici de înmulţire convenţionale.</PARA><PARA>În 2010, Marea Cameră de apel a OEB a decis, pe baza cazuisticii precedente, că metodele folosite pentru înmulţirea convenţională a plantelor nu pot fi brevetate (G2/07 şi G1/08). Cauzele referitoare la brevete discutate în această decizie priveau un brevet pentru broccoli (EP1069819) şi respectiv unul pentru roşii (EP1211926), ambele obţinute prin înmulţire convenţională. Brevetele respective acopereau atât procesul de înmulţire, cât şi seminţele, plantele şi părţile comestibile ale plantelor. În G1/08, OEB a decis că procesul folosit pentru înmulţire trebuie să fie considerat „esenţialmente biologic” şi prin urmare nu poate fi brevetat din cauza articolului 53b din Convenţia brevetului european şi a articolului 4 litera (b) din Directiva (UE) 98/44/CE, care exclude brevetele în cazul procedeelor „esențialmente biologice pentru producerea plantelor sau animalelor”.</PARA><PARA>Totuşi, această decizie nu soluţionează problemele de ordin juridic sau problemele subiacente referitoare la înmulţirea convenţională. De exemplu, în mai 2011 OEB a acordat un brevet suplimentar pentru pepenii galbeni obţinuţi prin înmulţire convenţională (EP 1 962 578). Produsele, cum ar fi plantele şi fructele, erau considerate o invenţie. Interpretarea legislaţiei europene în materie de brevete implică că metodele de înmulţire convenţionale („esenţialmente biologice”) ar putea fi brevetabile, chiar dacă procesul de înmulţire este exclus. Solicităm Comisiei să trimită un semnal puternic că plantele şi animalele obţinute prin înmulţire convenţională nu pot fi brevetate în Europa.</PARA><PARA>Este de acord Comisia că practica curentă a OEB încalcă înţelesul articolului 4 litera (b) din Directiva (UE) 98/44/CE?</PARA><PARA>În cazul în care Comisia este de acord, ce acţiuni şi măsuri va lua Comisia în acest sens pentru a opri acordarea acestor brevete de către OEB pe baza Directivei (UE) 98/44/CE?</PARA><PARA>În cazul în care Comisia nu este de acord, plănuieşte Comisia să propună o iniţiativă pentru a introduce clarificările necesare în legislaţia europeană în domeniul brevetelor pentru a garanta că nu se pot acorda brevete pentru plantele şi animalele obţinute prin înmulţire convenţională?</PARA></CONTENT></QUEST>