<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000264">O-000264/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96741">Sabine Wils</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000264">Subiect: Brevete pentru broccoli, tomate şi alte produse din selecția convenţională a soiurilor </OBJECT><CONTENT><PARA>La 9 decembrie 2010, Camera de recurs extinsă a Oficiului European de Brevete (OEB) a luat o decizie în cazurile G2/07 şi G1/08 referitoare la brevetele pentru brocoli şi tomate. Această decizie nu a fost pusă în aplicare şi brevetele în cauză nu au fost anulate. </PARA><PARA>OEB a acordat ulterior brevet pentru pepenii Monsanto, în ciuda faptului că aceşti pepeni, ca şi produsele menţionate mai sus, derivă cu toţii din „selecţia convenţională a soiurilor”, considerată de OEB „nebrevetabilă”. Prin aceste decizii şi prin lipsa de acţiune, OEB folosește în mod abuziv dreptul fundamental privind brevetele şi dă dovadă de inconsecvenţă în interpretarea legislaţiei. </PARA><PARA>Cum poate asigura Comisia că dreptul privind brevetele nu va continua să fie folosit în mod necorespunzător, care constituie „o utilizare neautorizată a resurselor de bază ale exploatării agricole şi producţiei de alimente”? </PARA><PARA>În ce fel va asigura Comisia că drepturile fermierilor, crescătorilor de animale, producătorilor de alimente şi consumatorilor sunt protejate în ceea ce priveşte utilizarea resurselor lor de bază, drepturi care sunt încălcate de această formă de brevetare?</PARA><PARA>Care sunt măsurile pe care le va lua Comisia pentru a garanta că legislaţia europeană privind brevetele în domeniul selecţiei soiurilor şi în domeniul alimentar este aplicată în mod clar şi corect? Va întreprinde Comisia acţiuni de revizuire a legislaţiei actuale pentru a stabili în mod foarte clar condiţiile în care nu se acordă un brevet? Va participa Comisia la procedura de revocare înaintea OEB? </PARA><PARA>Va lua Comisia măsuri decisive pentru a se asigura că plantele şi animalele derivate din selecţia convenţională nu sunt brevetabile?</PARA></CONTENT></QUEST>