<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0037-R01">O-0037/10/rev.1</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28223">Andreas Schwab</PERSON>, <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="28193">Jean-Paul Gauzès</PERSON> şi <PERSON ID="1917">Markus Ferber</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0037">Subiect: Posibilul abuz de poziţie dominantă comis de Google pe piaţa internă în domeniul publicităţii online şi a libertăţii de informare pe internet</OBJECT><CONTENT><PARA>În cursul ultimelor luni, autorităţilor naţionale responsabile de concurenţă din Italia (august 2009), Germania (ianuarie 2010) şi Franţa (februarie 2010) le-a fost adresată solicitarea de a determina dacă acţiunile firmei Google pot fi considerate un eventual abuz de poziţie dominantă în sectorul publicităţii pe internet, ca urmare a plângerilor depuse de mai multe societăţi, precum Foundem (din Marea Britanie), Ciao (din Germania) sau ejustice.fr (din Franţa). La rândul său, Comisia a anunţat recent că examinează plângerile depuse, fără a deschide încă o anchetă oficială.</PARA><PARA>Google dispune de o cotă de piaţă de 80% în Uniunea Europeană, iar poziţia dominantă a motorului său de căutare suscită atât semne de întrebare în ceea ce priveşte concurenţa pe piaţa internă (eventual abuz de poziţie dominantă în sectorul publicităţii online), cât şi preocupări legate de libertatea de informare (din cauza posibilităţii de a elimina un site internet din rezultatele unei căutări şi de a selecta informaţiile care să fie vizibile). Puterea de care dispune Google în calitate de motor de căutare îi conferă, într-adevăr, un atu unic, şi anume cunoaşterea în detaliu a audienţei şi a modurilor de utilizare a reţelei web. Astfel, Google dispune de foarte multe date sensibile şi personale referitoare la internauţi. Posesia acestor date, cuplată cu poziţia dominantă a Google, nelinişteşte numeroşi cetăţeni europeni.</PARA><PARA>1.  Având în vedere faptul că au fost sesizate autorităţile naţionale responsabile de concurenţă din trei state membre, nu consideră Comisia că este necesar să deschidă o anchetă oficială la nivel european cu privire la un posibil abuz de poziţie dominantă pe piaţa internă comis de Google în domeniul pieţei publicităţii online?</PARA><PARA>2.  Ce mecanisme consideră Comisia că sunt necesare în scopul unei mai bune reglementări a funcţionării pieţei publicităţii online în cadrul pieţei interne a Uniunii Europene? Preconizează Comisia să propună o iniţiativă în acest sens?</PARA><PARA>3.  Ce acţiuni intenţionează Comisia să întreprindă pentru a garanta mai bine protecţia libertăţii de informare pe internet?</PARA></CONTENT></QUEST>