<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000184">O-000184/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28310">Edite Estrela</PERSON><BRK/>în numele <COMMITTEE COMMID="2877">Comisia pentru drepturile femeii şi egalitatea de gen</COMMITTEE></TI-AUTHOR></TI><OBJECT OBJID="OBJ000184">Subiect: Situația Directivei privind concediul de maternitate</OBJECT><CONTENT><PARA>De la adoptarea poziției Parlamentului European asupra Directivei privind concediul de maternitate (92/85/EEC), la 20 octombrie 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0373">P7_TA(2010)0373</ANCHOR>), Consiliul nu a prezentat o poziție oficială cu privire la propunerea în cauză. Suntem conștienți, însă, că unele state membre și-au exprimat îngrijorarea cu privire la amendamentele adoptate de Parlament și la implicațiile financiare ale acestora, și în special la cele referitoare la prelungirea concediului de maternitate (20 de săptămâni), nivelul remunerației (salariu integral) și dispozițiile privind concediul taților (2 săptămâni de concediu de paternitate plătit integral). </PARA><PARA>Ținând seama de actuala criză financiară și de diferitele sisteme de concediu de maternitate care există în statele membre, Parlamentul European este dispus să fie flexibil și să conlucreze cu Consiliul pentru a ajunge la un acord care să răspundă necesităților și așteptărilor familiilor și economiei europene. Ar trebui, de asemenea, remarcat că, pentru a atinge o rată a ocupării forței de muncă de 75% în rândul femeilor, așa cum se prevede în Strategia UE 2020, vor trebui puse în practică o serie de măsuri suplimentare, care să favorizeze reconcilierea vieții profesionale cu cea familială și este esențial ca Consiliul să deblocheze situația și să prezinte o poziție formală, astfel încât să poată începe discuțiile cu Parlamentul în vederea unui compromis.</PARA><PARA>Este Consiliul deschis pentru un compromis privind chestiunile principale, cum ar fi durata concediului de maternitate, remunerarea și plafonarea? </PARA><PARA>Având în vedere măsurile de austeritate determinate de actuala criză financiară, va lua Consiliul în considerare posibilitatea unei implementări treptate a directivei revizuite, așa cum a propus Parlamentul European?</PARA><PARA>Pentru a găsi moduri mai flexibile de implementare, acceptă Consiliul necesitatea discutării posibilității unei clauze pasarelă, în special cu privire la Directiva privind concediul parental (96/34/EC), revizuită recent, care va trebui implementată în statele membre începând din 2012?</PARA><PARA>Dorește Consiliul să susțină concediul de paternitate în cadrul acestei directive?</PARA><PARA>Cum vede Consiliul rolul partenerilor sociali în viitoarele negocieri? </PARA></CONTENT></QUEST>