<QUEST><TI><TI-INTRO>ÎNTREBARE ORALĂ <QREF QID="H-2009-0485">H-0485/09</QREF></TI-INTRO><TI-SESSION>pentru timpul afectat întrebărilor din perioada de sesiune ianuarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="4546">Struan Stevenson</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0485">Subiect: Derogare de la identificarea electronică a ovinelor și caprinelor pentru Insulele Shetland</OBJECT><CONTENT><PARA>Fiind un arhipelag izolat, cu o populație de numai 22 000 de locuitori, Insulele Shetland dispun de un singur punct de intrare și, în prezent, toate ovinele și bovinele admise pe insule sunt examinate de un veterinar, sunt supuse unor evidențe ale identității și unor teste de sânge. Astfel, Insulele Shetland sunt deja bine echipate pentru a detecta rapid și eficient deplasarea animalelor. De aceea, înregistrarea fiecărei deplasări a ovinelor prin identificare electronică (IDE) în Shetland ar reprezenta o sarcină grea pentru producători și nu ar oferi beneficii suplimentare pentru controlul bolilor în Regatul Unit sau Europa. Implementarea IDE nu ar servi decât la a falimenta puținii fermieri rămași în Shetland, deoarece mulți dintre aceștia își țin turmele în cele mai izolate locații și ar trebui să suporte costuri de adaptare extrem de ridicate. </PARA><PARA>Luând în considerare aceste măsuri adecvate de detectare și control al bolilor în materie de sănătate animală și poziția geografică izolată a Insulelor Shetland, ar fi Comisia de acord cu derogarea de la regulamentul IDE pentru aceste insule?</PARA></CONTENT></QUEST>