<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0190">O-0190/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON>, Baroness <PERSON ID="4529">Sarah Ludford</PERSON>, <PERSON ID="97203">Ramon Tremosa i Balcells</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0190">Subiect: Incălcarea libertăţii de exprimare şi discriminarea pe baza orientării sexuale în Lituania</OBJECT><CONTENT><PARA>La 12 noiembrie 2010, parlamentul lituanian a votat în favoarea examinării unui amendament la Codul Administrativ prin care este creată o nouă infracţiune pasibilă de amendă<FNREF FNIDREF="FN1"/> pentru „promovarea publică a relaţiilor homosexuale”<FNREF FNIDREF="FN2"/> şi prin care se urmăreşte punerea în aplicare a „Legii privind protecţia minorilor împotriva efectelor dăunătoare ale informaţiilor publice” adoptate la 14 iulie 2009, care interzice difuzarea de „informaţii care ar promova relaţiile sexuale sau alte concepţii cu privire la încheierea unei căsătorii sau crearea unei familii decât cele stabilite în Constituţie sau în Codul Civil”, în pofida faptului că această lege a făcut în două rânduri obiectul unui veto din partea preşedinţilor lituanieni, al criticilor adresate de Parlamentul European<FNREF FNIDREF="FN3"/> şi al condamnării de către ONG-urile de apărare a drepturilor omului şi de către organizaţiile LGBT (lesbiene, gay, bisexuali şi persoane transgender). Acest amendament ar limita în mod grav libertatea de cuvânt şi de exprimare, în special sprijinul public sau campaniile pentru egalitate ori pentru drepturile LGBT sau împotriva discriminării bazate pe sex sau pe orientare sexuală. Amendamentul s-ar aplica în spaţiul public, inclusiv în media, şi ar putea fi invocat pentru a împiedica desfăşurarea marşurilor organizate de LGBT. Parlamentul lituanian este aşteptat să finalizeze examinarea amendamentului până la 16 decembrie. Au fost depuse şi amendamente la Codul Penal, care ar putea fi examinate în curând; de asemenea, este neclară situaţia unei legi care interzice „manifestarea sau promovarea orientării sexuale” în publicitate, întrucât autorităţile afirmă că această dispoziţie constituie o greşeală care va fi corectată. Comisarul a declarat că „a urmărit îndeaproape evoluţia din Lituania în ceea ce priveşte legea privind protecţia minorilor” şi că „va rămâne vigilentă cu privire la eventualele încercări de a folosi această lege pentru a discrimina persoanele LGBT” <FNREF FNIDREF="FN4"/>. Într-o scrisoare recentă adresată deputaţilor ALDE, comisarul a confirmat că „Comisia respinge cu fermitate orice formă de homofobie, aceasta fiind incompatibilă cu valorile pe care se bazează UE”, că „serviciile pe care le conduce vor analiza proiectul de text legislativ” şi că se va decide „dacă sunt necesare acţiuni suplimentare”.</PARA><PARA>Consideră Comisia că proiectul de amendament, dacă este aprobat, şi legea privind publicitatea sunt compatibile cu valorile menţionate la articolul 2 din TUE şi cu libertăţile fundamentale garantate de Carta drepturilor fundamentale şi de Convenţia europeană a drepturilor omului, în special libertatea de exprimare şi de informare şi libertatea de asociere, şi cu interzicerea discriminării pe bază de orientare sexuală? Cum va proceda Comisia pentru a-şi face cunoscută preocuparea pe lângă autorităţile lituaniene? În cazul în care amendamentul este aprobat, va lansa Comisia o procedură de încălcare a dreptului european? Va propune Comisia o strategie europeană (o foaie de parcurs) privind combaterea homofobiei şi a discriminării pe bază de orientare sexuală în UE, pentru a garanta protejarea, respectarea şi promovarea drepturilor fundamentale?</PARA><FN FNID="FN1">  Amenda variază între 2 000 şi 10 000 litas; 580-2 900 euro.</FN><FN FNID="FN2">  Nr. XIP-2595, noul articol 214 alineatul (30).</FN><FN FNID="FN3">  http://www.europarl.europa.eu/sides/getDoc.do?pubRef=-//EP//TEXT+TA+P7-TA-2009-0019+0+DOC+XML+V0//EN</FN><FN FNID="FN4">  Mesaj video adresat de vicepreşedinta Comisiei Europene participanţilor la Baltic Pride Conference la 7 mai 2010 în Vilnius, Lituania.</FN></CONTENT></QUEST>