<QUEST><TI><TI-INTRO>ÎNTREBARE ORALĂ <QREF QID="H-2010-0204">H-0204/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0204">Subiect: Sprijin pentru disponibilizările din instituțiile publice</OBJECT><CONTENT><PARA>În februarie 2010, rata șomajului în UE a ajuns la 10%, iar previziunile OIM arată că aceasta nu va descrește decât în prima parte a anului 2011. Criza economică a afectat dramatic sectorul privat, mii de întreprinderi fie efectuând disponibilizări masive, fie intrând în incapacitate de funcționare. În cazul întreprinderilor afectate de criza economică și financiară, acestea pot utiliza atât FSE, cât și FEAG pentru a sprijini persoanele disponibilizate. Pentru sectorul public, UE nu are însă suficiente instrumente pentru a sprijini persoanele disponibilizate de instituțiile publice sau de interes public ca urmare a reducerii bugetelor naționale din cauza crizei economice și financiare. În plus, anumite angajamente asumate de unele dintre statele membre cu FMI sau CE pentru a putea depăși criza economică implică reduceri masive de personal în sectorul public.</PARA><PARA>Aș dori să întreb Consiliul dacă analizează posibilitatea creării unui instrument european dedicat sprijinirii persoanelor disponibilizate din sectorul public din cauza crizei economice și financiare.</PARA></CONTENT></QUEST>