<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000300">O-000300/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96849">Alain Cadec</PERSON>, <PERSON ID="1993">Carmen Fraga Estévez</PERSON>, <PERSON ID="28117">Jim Higgins</PERSON>, <PERSON ID="96767">Werner Kuhn</PERSON>, <PERSON ID="96902">Maria do Céu Patrão Neves</PERSON>, <PERSON ID="96898">Ioannis A. Tsoukalas</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000300">Subiect: Acvacultura în Europa</OBJECT><CONTENT><PARA>Sectorul acvaculturii europene a creat aproximativ 17 000 de întreprinderi, generând în jur de 65 000 de locuri de muncă directe şi indirecte.</PARA><PARA>Într-un context global caracterizat de o cerere ridicată de produse de acvacultură, Europa nu contribuie decât cu 2% la producţia mondială a acvaculturii, în timp ce consumul său intern se ridică la peste 5 milioane de tone pe an; prin urmare, UE este nevoită să importe din ţări terţe două treimi din produsele de care are nevoie.</PARA><PARA>În recenta propunere de reformă a PCP, Comisia însăşi a recunoscut că Strategia pentru dezvoltarea acvaculturii europene, lansată în 2002, nu şi-a realizat obiectivul scontat, însă a atras atenţia asupra rolului important pe care îl joacă acest sector în asigurarea securităţii alimentare, în dezvoltarea pieţei muncii şi în asigurarea unei bune planificări teritoriale. Cu toate acestea, noua propunere nu face nicio referire la necesitatea unor criterii calitative privind acvacultura. De asemenea, propunerea lasă dezvoltarea acvaculturii statelor membre, deşi se impune cu necesitate un cadru european.</PARA><PARA>1. Cum intenţionează Comisia să creeze condiţiile pentru dezvoltarea unei acvaculturi durabile, ţinând seama de cadrul legislativ legat de normele de mediu?</PARA><PARA>2. Dat fiind faptul că reforma PCP constituie o ocazie de a oferi acvaculturii un rol-cheie în ceea ce priveşte necesarul de aprovizionare cu produse pescăreşti şi celelalte obiective menţionate în strategia Europa 2020, ce măsuri va aplica Comisia pentru a garanta acest rol-cheie?</PARA><PARA>3. Cum intenţionează Comisia să stimuleze dezvoltarea unei acvaculturi extensive sau integrate pentru a reduce la minimum cerinţele privind proteinele de peşte pentru procesul de reproducere?</PARA><PARA>4. În trecut, sectorul acvaculturii a suferit o criză de piaţă importantă. În prezent, piaţa acvaculturii este supusă unor presiuni din partea unor produse de import ieftine şi de slabă calitate, care nu respectă aceleaşi cerinţe de mediu, sociale şi sanitare ca şi cele pe care le respectă produsele europene. Cum intenţionează Comisia să împiedice concurenţa neloială în cadrul OCP?</PARA><PARA>5. Ce tip de registru de etichete şi ce sisteme de certificare pentru producţia acvaculturii intenţionează Comisia să stabilească în cadrul OCP? De asemenea, ar putea Comisia să precizeze ce plan se urmăreşte pentru a se asigura că produsele de acvacultură sunt etichetate într-un mod adecvat şi viabil?</PARA><PARA>6. Intenţionează Comisia să creeze un cadru legislativ menit să permită creşterea acvaculturii europene şi să crească producţia şi diversificarea sa pentru a asigura că aceasta poate concura pe piaţa internaţională?</PARA><PARA>7. Propunerea de crearea a noului consiliu consultativ pentru agricultură este binevenită, însă când va avea loc implementarea acesteia şi care vor fi misiunea, structura şi finanţarea sa?</PARA></CONTENT></QUEST>