<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000150">O-000150/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96726">Marije Cornelissen</PERSON><BRK/>în numele <COMMITTEE COMMID="2863">Comisia pentru ocuparea forţei de muncă şi afaceri sociale</COMMITTEE></TI-AUTHOR></TI><OBJECT OBJID="OBJ000150">Subiect: Programul pentru distribuirea de produse alimentare către persoanele cele mai defavorizate din Uniune</OBJECT><CONTENT><PARA>Programul pentru distribuirea de produse alimentare către persoanele cele mai defavorizate din Uniune, înființat în 1987, oferă în prezent ajutor în produse alimentare pentru 13 milioane de persoane ce suferă de pe urma sărăciei în 19 state membre și implică circa 240 de bănci alimentare și organizații caritabile în lanțul de distribuție. Programul a fost înființat în temeiul articolului 27 din Regulamentul (CE) nr. 1234/2007 și este reglementat prin Regulamentul (CE) nr. 983/2008.</PARA><PARA>Recenta hotărâre a Curții Europene de Justiție T-576/08, prin care se consideră că achiziționarea de produse alimentare pe piață în folosul programului este ilegală, periclitează existența acestuia, dată fiind dependența crescută a programului de achizițiile de pe piață. Această dependență este o consecință a revizuirii Politicii agricole comune și a reducerii nivelurilor stocurilor de intervenție, care, în mod tradițional, furnizau programului necesarul de alimente.</PARA><PARA>Abrogarea de către CEJ a articolului 2 din Regulamentul (CE) nr. 983/2008 pare a avea un impact negativ imediat asupra programului în 2012 și în anii următori, ceea ce ar conduce la o tăiere bruscă a ajutorului cu alimente pentru persoanele cele mai defavorizate din 19 state membre. Iar aceasta în contextul creșterii sărăciei în UE, în prezent agravată de criza economică și financiară și de creșterea prețurilor la produsele alimentare, pe fondul cvasi-inexistenței de surplusuri alimentare în UE.</PARA><PARA>Comisia estimează că 43 de milioane de persoane în UE se confruntă cu riscul sărăciei alimentare.</PARA><PARA>1.  Cum intenționează Comisia să adreseze problema urgentă a furnizării de alimente pentru 2012 și 2013 în beneficiul programului, de care depind în prezent 13 milioane de persoane? </PARA><PARA>2.  Intenționează Comisia, în contextul hotărârii CEJ, să retragă propunerea sa COM(2010)0486, în prezent dezbătută în Consiliu, și să o înlocuiască cu o nouă propunere? </PARA></CONTENT></QUEST>