<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0563">H-0563/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0563">Subiect: Revizuirea Directivei 2003/96/CE privind restructurarea cadrului comunitar de impozitare a produselor energetice şi a electricităţii</OBJECT><CONTENT><PARA>Directiva 2003/96/CE privind restructurarea cadrului comunitar de impozitare a produselor energetice şi a electricităţii nu acoperă criteriul emisiilor de dioxid de carbon. Nefăcând distincţia între produsele cu conţinut ridicat, scăzut sau inexistent de emisii de carbon, directiva dă naştere unor probleme de concurenţă şi se dovedeşte a fi incompatibilă cu principalele obiective ale UE în ceea ce priveşte schimbările climatice.</PARA><PARA>Pentru a include criteriul emisiilor de dioxid de carbon, în ce măsură revizuirea directivei menţionate constituie o prioritate a Comisiei şi care ar fi sectoarele implicate? Dacă ţinem cont de faptul că anumite state membre ale UE au adoptat deja la nivel naţional reglementări legislative în acest sens, consideră Comisia că ar fi oportun să înceapă procedurile pentru această revizuire în cel mai scurt timp pentru a preveni orice încercare de denaturare a concurenţei pe piaţa internă? În ce măsură această revizuire ar putea să garanteze o repartizare mai echitabilă a poverii fiscale către sectoare care acuză efecte externe importante („externalităţi”) cum ar fi poluarea mediului?</PARA></CONTENT></QUEST>