<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0042">O-0042/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4562">Giuseppe Gargani</PERSON>, în numele <COMMITTEE COMMID="823">Comisia pentru afaceri juridice</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0042">Subiect: Stadiul procedurilor legislative privind &quot;Statutul societăţii private europene&quot; şi &quot;cea de-a paisprezecea directivă privind dreptul societăţilor comerciale&quot;</OBJECT><CONTENT><PARA>A. Societatea privată europeană</PARA><PARA>În rezoluţia sa P6_(2007)0023 (în conformitate cu articolul 192, al doilea paragraf din Tratatul CE) din 1 februarie 2007, Parlamentul European a solicitat Comisiei ca, în cursul anului 2007, să depună o propunere legislativă privind statutul societăţii private europene (SPE), în conformitate cu articolul 308 din Tratatul CE. Această solicitare reflectă planul propriu al Comisiei de a prezenta o propunere legislativă pentru o SPE între 2006 şi 2008, aşa cum se menţionează în Comunicarea sa intitulată „Modernizarea dreptului societăţilor comerciale şi consolidarea guvernării corporative” (COM(2003)0284 final). Conform Acordului interinstituţional semnat în 26 mai 2005, Comisia va lua în considerare orice solicitare făcută în temeiul articolului 192 din Tratatul CE, căreia îi va oferi un răspuns prompt şi suficient de detaliat. S-a auzit, printre altele, la un simpozion (organizat de Eurocamere şi Businesseurope) care a avut loc în data de 15 mai 2007 la Bruxelles (cu titlul „Şi acum statutul societăţii private europene”), că până în februarie 2008 Comisia nu va finaliza o evaluare a impactului statutului SPE.</PARA><PARA>B. Cea de-a paisprezecea Directivă privind dreptul societăţilor comerciale (mutarea sediului social)</PARA><PARA>În Comunicarea sa susmenţionată (COM(2003)0284 final), Comisia a anunţat că va prezenta o propunere legislativă privind cea de-a paisprezecea directivă privind dreptul societăţilor comerciale (directiva), ca un proiect pe termen scurt, între 2003 şi 2005. În rezoluţia P6_(2006)0295 privind evoluţiile recente şi perspectivele legate de dreptul societăţilor comerciale (4 iulie 2006), Parlamentul recomandă Comisiei să prezinte, în viitorul apropiat, o propunere de directivă şi subliniază că mult aşteptata directivă va remedia o lacună din sistemul pieţei interne pentru societăţi. Până în prezent, Comisia nu a oferit nicio propunere de directivă. <BRK/></PARA><PARA>Care este stadiul actual al   elaborării propunerilor legislative privind statutul societăţii private   europene şi cea de-a paisprezecea directivă privind dreptul societăţilor   comerciale? <BRK/></PARA><PARA>Care sunt problemele   de fond din fiecare dosar în parte care cauzează întârzieri ale acestor   proceduri de către Comisie? <BRK/></PARA><PARA>Ce alte probleme există,   pe lângă cele de fond, şi care conduc la ezitări din partea Comisiei? <BRK/></PARA><PARA>Comisia îşi mai urmăreşte   sarcina de a realiza piaţa internă pentru societăţile comerciale şi   îşi ia în serios această răspundere?</PARA></CONTENT></QUEST>