<QUEST><TI><TI-INTRO>ÎNTREBARE ORALĂ <QREF QID="H-2010-0120">H-0120/10</QREF></TI-INTRO><TI-SESSION>pentru timpul afectat întrebărilor din perioada de sesiune aprilie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="97014">Karin Kadenbach</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0120">Subiect: UE 2020 şi biodiversitatea</OBJECT><CONTENT><PARA>Documentul de consultare al Comisiei privind viitoarea strategie „UE 2020” pentru dezvoltare şi crearea de locuri de muncă este focalizat pe crearea de noi industrii, accelerarea modernizării sectoarelor industriale europene existente şi necesitatea de a consolida baza industrială a Europei. Dar nu este menţionat nicăieri în mod specific faptul că diferite regiuni urbane şi rurale au nevoi diferite şi că factori importanţi de producţie în economia rurală, precum solul, apa dulce, biodiversitatea şi alte servicii ecologice ar putea necesita diferite abordări şi instrumente aferente politicii. Este semnificativ faptul că referirile la biodiversitate lipsesc cu desăvârşire din documentul de consultare al Comisiei, în ciuda faptului că natura şi resursele naturale sunt elemente fundamentale ale dezvoltării economice.</PARA><PARA>Poate Comisia să prezinte recomandări cu privire la modul în care viitoarea strategie „UE 2020” va promova durabilitatea economiei rurale şi a agriculturii şi va asigura investiţii coerente ale UE pentru conservarea şi restaurarea biodiversităţii şi a serviciilor asociate ecosistemelor?</PARA></CONTENT></QUEST>