<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0059">O-0059/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="23805">Zita Gurmai</PERSON> şi <PERSON ID="28153">Britta Thomsen</PERSON>, în numele Grupului <GRPOL GRPOLID="2949">S&amp;D</GRPOL> , <PERSON ID="4466">Ilda Figueiredo</PERSON> şi <PERSON ID="28134">Eva-Britt Svensson</PERSON>, în numele Grupului <GRPOL GRPOLID="2950">GUE/NGL</GRPOL> , <PERSON ID="34234">Antonyia Parvanova</PERSON>, în numele Grupului <GRPOL GRPOLID="1119">ALDE</GRPOL> , <PERSON ID="96726">Marije Cornelissen</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0059">Subiect: Carta drepturilor femeii - acțiuni ulterioare</OBJECT><CONTENT><PARA>Faptul că Comisia a ales să își reafirme și să își consolideze angajamentul privind realizarea obiectivului egalității dintre femei și bărbați reprezintă o evoluție bine-venită. Modalitatea aleasă de Comisie pentru a face acest lucru este un document intitulat „Carta femeii”, prezentat cu ocazia Zilei Internaționale a Femeii.</PARA><PARA>Acest document reprezintă un rezultat al angajamentului de a elabora o cartă a femeii, asumat în fața Parlamentului de către președintele Comisiei, dl Barroso, în timpul discuțiilor care au precedat alegerea sa pentru un al doilea mandat. În plus, documentul celebrează cea de-a 15-a aniversare a adoptării platformei de acțiune din cadrul Conferinței mondiale a ONU privind femeile de la Beijing și a cea de-a 30-a aniversare a Convenției ONU privind eliminarea tuturor formelor de discriminare împotriva femeilor. Pe scurt, documentul îndeplinește multe roluri, fiecare dintre ele fiind important.</PARA><PARA>Cum intenționează Comisia să implice în această inițiativă celelalte instituții ale UE, societatea civilă și alte părți interesate? </PARA><PARA>Un recent sondaj Eurobarometru privind egalitatea de gen a arătat că 62% dintre europeni consideră că lipsa egalității de gen afectează încă multe sectoare ale societății. Cum va contribui Carta femeii la eliminarea acestei percepții de inegalitate?</PARA><PARA>Cum poate fi transpus conținutul Cartei femeii în obiective măsurabile și ținte precise? </PARA><PARA>Așa cum este uzual, Comisia va continua să lucreze pe baza unei strategii pe cinci ani în favoarea egalității dintre femei și bărbați. Actuala „foaie de parcurs” acoperă perioada 2006-2010.</PARA><PARA>Cum se va stabili o legătură concretă între viitoarea strategie pe cinci ani a Comisiei în favoarea egalității dintre femei și bărbați și Carta femeii și cum vor fi implicate părțile interesate în această activitate?</PARA></CONTENT></QUEST>