<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000157">O-000157/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96952">Sylvie Guillaume</PERSON>, <PERSON ID="28166">Vincent Peillon</PERSON>, <PERSON ID="28365">Pier Antonio Panzeri</PERSON>, <PERSON ID="28174">Thijs Berman</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000157">Subiect: Ajutorul acordat de UE procesului de tranziție spre democrație din Tunisia și primirii de refugiați</OBJECT><CONTENT><PARA>Începând cu data de 14 ianuarie 2011, Uniunea Europeană și-a exprimat în mod continuu voința de a acorda asistență procesului de tranziție către democrație din Tunisia. UE a intervenit, în special, prin acordarea unui ajutor umanitar substanțial pentru primirea sutelor de mii de refugiați sosiți în Tunisia de la începutul revoltelor și confruntărilor din Libia și prin instalarea de tabere de refugiați și repatrierea resortisanților în țara lor de origine.</PARA><PARA>Reprezentanții SEAE au menționat, la 15 iunie 2011, în cadrul Subcomisiei pentru drepturile omului a Parlamentului European, prezența unui număr de 6 000 de persoane în tabere, precizând că au oferit promisiuni de relocare unui număr de 780 de refugiați. Este Comisia în măsură să indice care sunt statele membre care s-au angajat să primească refugiați și să ne ofere informații cu privire la discuțiile purtate cu Consiliul și statele membre pentru a permite primirea refugiaților ale căror dosare au fost acceptate?</PARA><PARA>În plus, Uniunea Europeană a anunțat că, pe lângă ajutorul umanitar, ar urma să fie deblocate ajutoare destinate să compenseze efectele crizei economice generate, în special, de scăderea drastică a resurselor provenite din turism și de reducerea volumului schimburilor comerciale cu Libia. Administrația SEAE a confirmat Subcomisiei pentru drepturile omului că, deși s-a stabilit care sunt instrumentele financiare la care se va apela, fondurile nu au fost încă deblocate. Poate Comisia să ne prezinte motivele întârzierii survenite în plata ajutorului și să informeze Parlamentul European în legătură cu perioada rămasă până la plata acestui ajutor?</PARA></CONTENT></QUEST>