<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0071">O-0071/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON> şi <PERSON ID="33982">Marian-Jean Marinescu</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0071">Subiect: Inchiderea spațiului aerian european din cauza norului de cenușă islandez</OBJECT><CONTENT><PARA>Închiderea unei mari părți a spațiului aerian european (15-21 aprilie 2010) în urma erupției vulcanului Eyjafjallajökull în Islanda a condus la o situație foarte grea cu grave consecințe asupra sectorului aviatic european (pasageri, companii aeriene, aeroporturi) și asupra întregii economii. </PARA><PARA>Cum evaluează Consiliul gestionarea crizei, abordarea europeană coordonată și măsurile ce au fost luate? Nu ar fi trebuit ca prima reuniune privind criza dintre miniștrii europeni ai transporturilor și Comisia Europeană, să fi avut loc într-o etapă anterioară? Care este situația actuală a celor trei zone diferite de zbor? Aceste zone ar fi trebuit să fie introduse de la început în loc să fie complet închis spațiul aerian european. </PARA><PARA>Milioane de pasageri au fost blocați. Cum evaluează Consiliul situația drepturilor pasagerilor și în special lacunele legislative din cauza cărora cetățenii europeni au întâmpinat probleme când au dorit să își revendice drepturile de la companii aeriene care nu fac parte din Uniunea Europeană și nu se supun legislației europene?</PARA><PARA>Companiile aeriene se confruntă cu cea mai dificilă situație economică din istoria aviației. Închiderea spațiului aerian al Europei a însemnat pierderi enorme pentru companiile respective, ceea ce, cu siguranță, le va agrava situația financiară. Prevede Consiliul despăgubiri sau alte măsuri? În funcție de ce criterii concrete s-ar putea acorda s-ar putea acorda o astfel de compensare (număr de pasageri, zboruri etc.)?</PARA><PARA>Împărtășește Consiliul opinia conform căreia, în aceste circumstanțe speciale, „Cerul unic european” (SES) ar fi trebuit să ofere o mai bună coordonare între țările membre? Cum intenționează statele membre să procedeze pentru a putea respecta calendarul strict prevăzut pentru punerea în aplicare? În ce măsură este pregătită sau pusă în aplicare prima etapă a SES II, prevăzută pentru sfârșitul lui 2010? Au început deja statele membre să pună în aplicare a doua etapă? Nu este urgent să fie numit un coordonator european pentru SES?</PARA></CONTENT></QUEST>