<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000137">O-000137/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000137">Subiect: Constituţia ungară revizuită</OBJECT><CONTENT><PARA>La 18 aprilie 2011, parlamentul Ungariei a aprobat textul noii Constituții ungare, semnate de președintele Republicii la 25 aprilie 2011 și care urmează să intre în vigoare la 1 ianuarie 2012. Partidele ungare din opoziție, ONG-urile ungare, europene și internaționale, organismele europene și internaționale, cum ar fi Comisia de la Veneția, raportorii speciali ai ONU, reprezentanții guvernelor și parlamentelor statelor membre și chiar Secretarul General al ONU s-au declarat cu toții profund preocupați de procedura urmată și de compatibilitatea proiectului de constituție cu drepturile fundamentale, statul de drept și democrația, care se bazează pe controale și echilibre corespunzătoare, precum și pe protecția minorităților împotriva voinței majorității. Aceste valori stau la baza Uniunii Europene, deoarece reprezintă principii constituționale comune statelor membre (articolul 2 din TUE), pe care UE trebuie să respecte, să le protejeze și să le promoveze în Europa. La 5 aprilie 2011, președintele Comisiei a asigurat Parlamentul European, reunit în plen, că Comisia va monitoriza această chestiune și va verifica compatibilitatea noului proiect de constituție ungară cu valorile, principiile și tratatele europene și cu dreptul european. Prim-ministrul ungar Viktor Orban a declarat că este de acord cu efectuarea unei astfel de evaluări de către UE. Comisia de la Veneția va emite, de asemenea, un aviz cu privire la această chestiune în cursul săptămânilor următoare.</PARA><PARA>Ce măsuri a luat Comisia în legătură cu Constituția ungară și compatibilitatea sa cu articolele 2, 6 și 7 din TUE, principiile constituționale democratice comune și normele privind drepturile de vot la alegerile pentru PE? A intervenit aceasta în vreun fel în proces înainte sau după ce Constituția a fost aprobată și semnată? Ce măsuri de monitorizare ia Comisia, acum când Constituția a fost aprobată și semnată? Va efectua aceasta evaluarea solicitată? Când și în ce fel va realiza Comisia această evaluare? Va lua Comisia în considerare remarcile Comisiei de la Veneția? Va monitoriza Comisia punerea în aplicare a Constituției și se va asigura că aceasta nu încalcă valorile și principiile fundamentale ale UE? Va recurge aceasta la mecanismele corespunzătoare prevăzute în tratate, în cazul unei astfel de încălcări? Ce acţiune consideră Comisia că ar fi adecvată în cazul în care se dovedeşte că Constituţia Ungariei nu respectă drepturile fundamentale şi valorile consacrate în tratate?</PARA></CONTENT></QUEST>