<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0186">O-0186/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96993">Lorenzo Fontana</PERSON>, <PERSON ID="21817">Mario Borghezio</PERSON><BRK/>în numele Grupului <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ0186">Subiect: Inundaţiile din Veneţia, mobilizarea Fondului european de solidaritate şi viitoarele măsuri ale Uniunii în materie de prevenire a catastrofelor naturale</OBJECT><CONTENT><PARA>În primele zile ale lunii noiembrie au căzut precipitaţii abundente în nord-estul Italiei, în special în Veneţia, declanşând inundaţii care au provocat pagube foarte importante proprietăţilor publice şi private, sectorului agricol, infrastructurilor şi unor zeci de mii de întreprinderi şi locuinţe. Până în momentul de faţă, catastrofa a lovit 121 de localităţi, afectând o populaţie de 500 000 de persoane. Situaţia de urgenţă nu permite încă determinarea cu exactitate a pagubelor care, conform primelor estimări, se ridică la mai mult de un miliard de euro.</PARA><PARA>Poate Comisia să precizeze, fie şi de manieră indicativă, termenele necesare pentru aplicarea dispoziţiilor prevăzute la articolul 4 şi la articolul 5 alineatul (1) din Regulamentul (CE) nr. 2012/2002 înainte de a ajunge la faza de mobilizare efectivă a subvenţiei, după ce guvernul italian face cererea de intervenţie a Fondului de solidaritate, conform dispoziţiilor legislaţiei europene?</PARA><PARA>Poate Comisia să exprime în cifre, fie ele oficioase şi pur indicative, în ce măsură ar putea fi mobilizat Fondul de solidaritate al Uniunii Europene în favoarea Veneţiei în urma acestor inundaţii?</PARA><PARA>În sfârşit, date fiind pagubele considerabile provocate în ultimii ani de inundaţiile din ce în ce mai frecvente şi mai violente de pe teritoriul statelor membre, prevede Comisia să propună, pentru viitorii ani, măsuri specifice sau un plan de acţiune în materie de prevenire şi de gestionare a riscurilor hidrogeologice?</PARA></CONTENT></QUEST>