<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0356">H-0356/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: septembrie I 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0356">Subiect: Legislația privind gestionarea deșeurilor radioactive și stocarea acestora</OBJECT><CONTENT><PARA>Deși doar 15 din cele 27 de state membre ale Uniunii Europene dețin centrale nucleare în prezent, sunt prea puține proiecte de înființare a unor depozite pentru deșeurile radioactive pe termen lung. Deși UE recunoaște că structura sectorului energetic este de competența statelor membre, aceasta creează cel mai dezvoltat cadru legal pentru siguranță nucleară, securitate și gestionare a deșeurilor radioactive. Această lege este propusă conform Tratatului Euratom, prin care UE stabilește și reglementează standardele de bază privind siguranța .</PARA><PARA>A fost anunțată intenția Comisiei de a propune, în cea de-a doua jumătate a anului 2010, o inițiativă legislativă privind gestionarea deșeurilor radioactive. În prezent este consultat publicul referitor la această inițiativă.</PARA><PARA>În ce stadiu se află aceste consultări și ce rezultate s-au obținut? Care sunt cerințele specifice privind mediul înconjurător pe care această directivă încearcă să le instituie? Vor exista inclusiv cerințe specifice pentru țările care au închis deja centralele nucleare și au ales alte modalități de gestionare a deșeurilor - cum ar fi construirea de depozite proprii sau rambursarea furnizorilor în conformitate cu acordurile existente?</PARA></CONTENT></QUEST>