<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0562">H-0562/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: noiembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96695">Radvilė Morkūnaitė-Mikulėnienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0562">Subiect: Finanţarea programelor culturale</OBJECT><CONTENT><PARA>În prezent, în cadrul Uniunii Europene, cultura este finanţată prin intermediul a diferite mecanisme financiare, care pun accentul pe schimburi şi cooperare în domeniul culturii, pe dialogul între culturi şi pe consolidarea acestui sector. Strategia "Europa 2020" a Uniunii Europene are în vedere o creştere economică fondată pe o societate a cunoaşterii, a industriei ecologice etc. Unii se tem că această strategie consideră cultura drept element al creşterii economice. Identitatea culturală reprezintă una dintre valorile fundamentale ale Uniunii Europene, o evaluare în funcţie de indicatori cantitativi fiind de neconceput, prin natura sa. Proiectele care presupun combinarea mecanismelor financiare actuale cauzează îngrijorare, pentru că este vorba de programe foarte diferite, chiar dacă au în vedere cultura. O altă tendinţă care ne preocupă este iniţiativa de a fuziona programele culturale şi programul referitor la cetăţenie, din cauza valorii artistice reduse a proiectelor care ar putea rezulta din aceasta.</PARA><PARA>Sunt deja cunoscute proiectele Comisiei referitoare la modalităţile de finanţare a programelor culturale pentru noua perioadă de programare ? Are şanse de reuşită un program cultural aşa cum este el astăzi ? Va fi acordat vreun sprijin schimburilor şi cooperării în domeniul cultural?</PARA></CONTENT></QUEST>