<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000142">O-000142/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="28244">Wolf Klinz</PERSON>, <PERSON ID="96683">Carl Haglund</PERSON>, <PERSON ID="26829">Siiri Oviir</PERSON>, <PERSON ID="4243">Dirk Sterckx</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000142">Subiect: Procedura de selecție a unui nou director general al FMI și reprezentarea externă a zonei euro</OBJECT><CONTENT><PARA>FMI a deschis recent procedura de selecție a unui nou director general. Perioada de nominalizare se încheie la 10 iunie 2011, iar comitetul executiv al FMI va trebui să ia o decizie până la 30 iunie 2011. Procedura de selecție trebuie să fie deschisă și transparentă și să se bazeze pe merite.</PARA><PARA>Un candidat dintr-un stat membru al UE și-a depus candidatura în mod oficial pentru acest post. Mai multe state membre ale UE și Președintele Comisiei Europene au declarat, independent, că sprijină această candidatură. Aceste evenimente au subliniat faptul că încă nu există o procedură de nominalizare oficială în interiorul UE și, în mod particular, în interiorul zonei euro pentru selectarea comună a candidaților la posturi din instituțiile financiare internaționale. Această situație constituie încă un exemplu de nerespectare a articolului 138 din TFUE și de lipsă a unei coordonări în ceea ce privește reprezentarea externă a uniunii monetare europene. </PARA><PARA>Zona euro ar fi mai puternică în reprezentarea intereselor sale pe lângă FMI și alte organisme internaționale dacă ar dispune de o reprezentare unică, proporțională cu greutatea sa economică. După cum a indicat BCE, „pentru a influența în mod eficient dezbaterea mondială cu privire la politicile referitoare la aspecte legate de macroeconomie, de reglementare, de supraveghere și de guvernanță, Europa ar trebui să depună eforturi mai temeinice pentru a vorbi cu un singur glas”. Prin urmare, este Comisia în măsură să explice:</PARA><PARA>1.  De ce nu a prezentat Consiliului o propunere pentru adoptarea unei poziții comune cu privire la acest aspect, în conformitate cu articolul 138 din TFUE? </PARA><PARA>2.  Când intenționează să prezinte o propunere cu privire la o reprezentare externă unică a zonei euro pentru a putea „să vorbească cu un singur glas cu privire la chestiunile deosebit de importante pentru uniunea economică și monetară”? Este Comisia de acord cu faptul că un termen adecvat pentru prezentarea unei astfel de propuneri ar fi cel târziu la data intrării în vigoare a pachetului privind guvernanța economică?</PARA><PARA>3.  Când a luat UE, din proprie inițiativă, „măsurile necesare pentru a asigura pregătirea eficientă, din timp, a pozițiilor comune și a înțelegerilor comune care pot fi prezentate terților în cadrul forurilor internaționale”, în conformitate cu recomandările din concluziile Consiliului European adoptate la 11 și 12 decembrie 1998? </PARA></CONTENT></QUEST>